Ibu terhibur anak demam meracau nyanyi lagu ‘Unstoppable’

CYBERJAYA: Telatah seorang anak perempuan meracau ketika tengah demam berjaya mencuit hati netizen apabila dia menyanyikan lagu ‘orang putih’.

Menerusi sebuah video TikTok Faizah Li, menunjukkan anak keduanya sempat menjelirkan lidah selepas habis menyanyikan sebuah lagu Inggeris.

Tindakan bersahaja anak perempuannya itu walaupun sedang sakit mengundang tawa ibunya.

“Tengah demam meracau, tapi yang bestnya meracau nyanyi tukar slang.

“Anak nombor dua memang kuban-kuban (bukan-bukan) kan,” kata ibunya.

Malah, Faizah turut mengajukan soalan kepada warga net adakah sifat anak nombor dua berbeza dengan anak yang lain.

Menjengah di ruangan komen, rata-rata netizen memberikan reaksi yang sama seperti ibu anak perempuan tersebut.

“Hahaha, part last sekali lidah terkeluar adoi,” komen netizen.

“Adik, betul kaki TikTok ni. Cepat sembuh okay haha, emaknya pon tukang gelak kemain,” ujar netizen.

“Yang acik faham Unstoppable saja adik tu pun penuh dengung,” kongsi netizen.

Malah, Faizah turut mengajukan soalan kepada warga net adakah sifat anak nombor berbeza dengan anak yang lain.

Ternyata, ramai anak nombor dua hadir membuktikan mereka juga seperti anak wanita tersebut.

“Kak saya sebagai anak nombor dua mengaku yang anak nombor dua ini memang pelik. Mak saya pernah cerita dekat saya yang saya mengigau cakap dengan cikgu,” kongsi netizen.

“Masa aku kecil dulu pun pernah jadi macam ni masa demam panas, mak su aku cakap aku panggil semua orang tengok rama-rama dekat tapak tangan aku,” tulis netizen.

Oleh: AIN JAPRI (Pelatih USM)

Author

Media Variasi

View all posts

View all posts


Gaduh lepas kemalangan, lelaki ditahan polis bantu siasatan

IPOH: Seorang lelaki warga tempatan yang tular menerusi rakaman video ‘pergaduhan’ di Jalan Raja Musa Aziz di sini semalam selepas terlibat dalam insiden kemalangan, ditahan hari ini bagi membantu siasatan.

Ketua Polis Daerah Ipoh, ACP Yahaya Hassan berkata lelaki berumur 47 tahun itu, ditahan oleh Bahagian Siasatan Jenayah, Ibu pejabat Polis Daerah (IPD) Ipoh pada pukul 12.10 petang.

“Kita telah menerima dua laporan polis mengenai pergaduhan dan kemalangan jalan raya dan kita siasat kedua-dua kes ini mengikut Seksyen 353 Kanun Keseksaan dan Seksyen 43 (1) Akta Pengangkutan Jalan 1987.

“Suspek akan di bawa ke Mahkamah Majistret Ipoh esok untuk permohonan tahanan reman bagi siasatan lanjut kes,” katanya dalam satu kenyataan hari ini.

Tular sebuah tular klip video pergaduhan di aplikasi WhatsApp bergaduh di jalan raya berhampiran Dewan Badminton Tan Sri Lee Loy Seng, sekitar jam 6 petang.

Yahaya berkata, siasatan awal polis mendapati suspek yang memandu kereta jenis Honda City, memandu di laluan bertentangan trafik dan melanggar sebuah kenderaan jenis Toyota Camry yang dipandu wanita tempatan berumur 52 tahun.

“Ketika kejadi salah seorang saksi kejadian telah tampil bagi membantu wanita terbabit, dan pada masa menegur suspek kerana mengakibatkan kemalangan tersebut, sebelum suspek kemudian menyerang orang awam seperti yang tular semalam,” katanya. – BERNAMA


Lelaki durjana! Perkosa anak tiri lebih 100 kali

DURJANA! Itulah ungkapan yang sesuai dilabelkan terhadap seorang lelaki yang sanggup merogol anak tirinya berusia 12 tahun sebanyak 105 kali selama dua tahun.

Kezaliman itu membuatkan lelaki berusia 36 tahun itu berdepan hukuman penjara selama 42 tahun dan dikenakan 24 sebatan oleh Mahkamah Rayuan di Putrajaya, hari ini.

Keputusan sebulat suara itu dibuat panel tiga hakim yang diketuai hakim Hadhariah bersama-sama dua lagi hakim yang turut bersidang ialah Datuk Ahmad Zaidi Ibrahim dan Hakim Datuk Azmi Ariffin selepas menolak rayuan akhir perayu untuk mengurangkan hukuman tersebut, lapor Kosmo pada Rabu.

Semasa prosiding, peguam K A Ramu yang mewakili perayu memohon mahkamah mempertimbangkan rayuan anak guamnya untuk mengurangkan hukuman kerana selepas menjalani hukuman penjara di Kajang, banyak memberi pengajaran dan perayu ingin kembali semula ke dalam masyarakat.

Bagaimanapun, Timbalan Pendakwa Raya, Dhiya Syazwani Izyan Mohd. Akhir selaku responden memohon mahkamah mengekalkan hukuman 42 tahun penjara dan 24 sebatan itu.

“Mangsa dirogol sejak 2018 dan pada 2020 baru ada keberanian untuk melarikan diri. Mak mangsa pergi kerja, perayu melakukan perbuatan terkutuk itu. Hukuman 42 tahun penjara adalah sangat wajar, dan dia mempunyai masa untuk bertaubat dalam penjara kerana ‘he is sick’,” katanya.

Mengikut pertuduhan, perayu didakwa atas 105 pertuduhan merogol anak tirinya di sebuah rumah di Sungai Way, Petaling Jaya, Selangor sejak 5 Januari 2018 hingga 24 Februari 2020 mengikut Seksyen 376B Kanun Keseksaan yang memperuntukkan hukuman penjara sehingga 20 tahun serta sebatan.

Untuk rekod, pada 27 Januari 2021, Mahkamah Sesyen Klang menjatuhkan hukuman penjara selama 1,050 tahun dan 24 sebatan terhadap perayu.

Hakim Datin M. Kunasundary menjatuhkan hukuman selepas perayu yang ketika itu tertuduh, mengaku bersalah terhadap 105 pertuduhan yang didakwa ke atasnya.

Kemudian pada Mac 2022, Mahkamah Tinggi Klang mengetepikan hukuman penjara 1,050 tahun yang dijatuhkan terhadap perayu dengan mengurangkan hukuman kepada 42 tahun tetapi mengekalkan hukuman 24 sebatan yang dijatuhkan Mahkamah Sesyen.

Hakim Datuk Azmi Abdullah membuat keputusan selepas membenarkan rayuan lelaki itu terhadap hukuman penjara tersebut dan mengurangkan hukuman.

Dalam penghakimannya, beliau berkata hukuman yang dijatuhkan Hakim Mahkamah Sesyen adalah bersifat suatu mengikut perasaan dan jelas terlampau berlebihan serta ia adalah suatu “crushing sentence”.

Bagaimanapun Hakim Mahkamah Tinggi berkata mahkamah tidak boleh memandang sepi terhadap apa yang telah dialami oleh mangsa yang baru berusia 12 tahun semasa kejadian jenayah bermula.

Author

Diyana Rahip

View all posts

View all posts


Bekas MB Perlis tiba di mahkamah bagi pertuduhan di bawah Akta SPRM

KANGAR: Bekas Menteri Besar Perlis, Datuk Seri Azlan Man tiba di Kompleks Mahkamah Kangar di sini pagi ini bagi menghadapi pertuduhan di bawah Akta Suruhanjaya Pencegahan Rasuah Malaysia (SPRM) 2009.

Beliau yang berpakaian kemeja biru cerah serta berseluar slack biru gelap tiba bersendirian kira-kira 8.15 pagi dan terus masuk ke Mahkamah Sesyen 1.

Turut hadir bekas Ahli Dewan Undangan Negeri (ADUN) Kayang, Hamizan Hassan dan bekas Setiausaha Akhbar Menteri Besar Perlis Saiful Daniel Mohd Yusof yang juga bekas calon BN bagi DUN Sena pada Pilihan Raya Umum ke-15 (PRU15).

Azlan akan menghadapi pertuduhan di hadapan Hakim Norsalha Hamzah.

Azlan diwakili peguam Burhanudeen Abdul Wahid manakala pendakwaan akan dikendalikan Timbalan Pendakwa Raya SPRM, Ahmad Akram Gharib.

Azlan, 64, menjadi ADUN Pauh pada 2013 hingga 2018, sebelum memenangi kerusi DUN Bintong dari 2018 hingga tahun lepas, sebelum tewas pada PRU15.

Azlan yang merupakan Menteri Besar Perlis dari 2013 ke 2022 juga gagal mempertahankan jawatan Ketua UMNO Bahagian Kangar pada pemilihan parti itu, baru-baru ini. – BERNAMA


4,000 langkah sehari kurangkan risiko kematian awal – Kajian

CYBERJAYA: Sebuah kajian menunjukkan dengan hanya berjalan kaki dalam 4,000 langkah sudah cukup untuk mengurangkan risiko kematian awal disebabkan sebarang faktor.

Kajian dijalankan terhadap lebih 226,000 orang di seluruh dunia itu turut menunjukkan bahawa 2,300 langkah sudah mencukupi untuk memberi manfaat kepada jantung dan saluran darah, lapor BBC.

Profesor Maciej Banach dari Universiti Lodz, Poland berkata, walaupun jumlah ubat-ubatan canggih untuk rawatan semakin bertambah, ia bukanlah satu-satunya penyelesaian.

“Saya percaya kita sepatutnya sentiasa menekankan bahawa perubahan gaya hidup, termasuk pemakanan dan senaman, yang menjadi ‘pahlawan’ (faktor) utama dalam analisis kami, mungkin setidaknya sama atau bahkan lebih berkesan dalam mengurangkan risiko kardiovaskular dan memanjangkan hayat,” katanya.

Dalam masa sama, para penyelidik memaklumkan, semakin banyak aktiviti berjalan dilakukan, semakin banyak manfaat kesihatan yang dapat dilihat.

Malah, setiap tambahan 1,000 langkah melebihi 4,000 akan mengurangkan risiko kematian awal sebanyak 15 peratus sehingga 20,000 langkah.

Pasukan penyelidik dari Universiti Perubatan Lodz dan Sekolah Perubatan Universiti Johns Hopkins di Amerika Syarikat mendapati, manfaat berjalan ini terpakai kepada semua jantina dan umur, tanpa mengira di mana mereka tinggal.

Walau bagaimanapun, manfaat terbesar dilihat dalam kalangan individu berusia di bawah 60 tahun.

Menurut data Pertubuhan Kesihatan Sedunia, ketidakcukupan aktiviti fizikal menyebabkan 3.2 juta kematian setiap tahun iaitu punca keempat paling kerap berlaku di seluruh dunia.

Author

Diyana Rahip

View all posts

View all posts


Saya mahu rehat dahulu – Dr Noor Hisham

PUTRAJAYA: Ketua Pengarah Kesihatan Tan Sri Dr Noor Hisham Abdullah yang akan bersara wajib Jumaat ini, menyatakan beliau mahu berehat selepas 35 tahun berkhidmat dengan Kementerian Kesihatan (KKM).

Dr Noor Hisham yang dianggap ‘panglima perang’ KKM ketika negara berdepan pandemik COVID-19, merupakan antara individu penting yang menyampaikan perkembangan terkini dan usaha kerajaan dalam memerangi penularan wabak itu dalam negara.

“Rehat dulu,” katanya ringkas ketika ditemui media selepas mengimbas kad perakam waktu pada pukul 4.17 petang sebagai simbolik hari terakhir bertugas di KKM hari ini.

Beliau diiringi Menteri Kesihatan Dr Zaliha Mustafa, Timbalan Menteri Kesihatan Lukanisman Awang Sauni dan warga KKM yang turut hadir mengucapkan  selamat bersara kepadanya.

“Alhamdulilah semua berjalan dengan lancar, COVID-19 pun dah berkurangan dan kita dapat mengawal dengan baik dan memang saya tertunggu-tunggu untuk bersara,” kata Dr Noor Hisham.

Dr Zaliha dalam satu hantaran di Facebook beliau merakamkan penghargaan kepada Dr Noor Hisham atas khidmat bakti dan sumbangannya sepanjang 35 tahun berkhidmat di KKM. – BERNAMA


‘SPRM hanya tanya empat soalan berkaitan REE’ – Sanusi

ALOR SETAR: Menteri Besar, Datuk Seri Muhammad Sanusi Md Nor, mengesahkan beliau sudah memberi keterangan kepada Suruhanjaya Pencegahan Rasuah Malaysia (SPRM) bagi membantu siasatan berhubung isu berkaitan unsur nadir bumi (REE) di Sik.

Katanya, proses memberi keterangan kepada pegawai SPRM itu dibuat di pejabatnya minggu lalu dan beliau memberi kerjasama penuh bagi membolehkan siasatan kes berkenaan berjalan lancar.

“Saya buat kerja (beri kenyataan kepada SPRM) senyap-senyap, kalau tiap-tiap proses agensi semua kena beritahu dalam surat khabar, jahanam kerajaan ini.

“Tak ada serahan dokumen apa, tak ada apa, bagi keterangan biasa. Saya ingat hanya empat soalan saja (ditanya pegawai SPRM. Saya bukan orang jahat nak tanya banyak, saya dikenali sebagai orang baik, tanya sikit pun padan,” katanya ketika ditemui selepas Sidang Dewan Undangan Negeri (DUN) Kedah di sini, hari ini.

Muhammad Sanusi yang juga Ahli Dewan Undangan Negeri (ADUN) Jeneri berkata, beliau berharap tiada pihak membuat spekulasi negatif mengenai proses keterangan yang diberikannya kepada SPRM kerana kes terbabit masih dalam siasatan pihak berkuasa.

Pada 26 Julai lalu, Muhammad Sanusi memaklumkan kesemua 10 Ahli Majlis Mesyuarat Kerajaan Negeri (EXCO) turut dipanggil memberi keterangan bagi membantu siasatan SPRM berkaitan isu REE.

Sebelum itu, pada 20 Julai lalu, SPRM mengesahkan sudah memanggil 12 saksi berhubung kes rasuah dan salah guna kuasa dalam isu kecurian REE di Bukit Enggang, Sik.

Ketua Pesuruhjaya SPRM, Tan Sri Azam Baki dilaporkan berkata, semua saksi yang dipanggil sudah dirakam percakapan bagi membantu siasatan selain menjangkakan akan ada lagi saksi dipanggil.

Sementara itu, Muhammad Sanusi menasihatkan orang ramai tidak melakukan penjelajahan REE secara haram berikutan mineral itu bukan boleh didulang seperti emas dan bijih timah.

“Nak ambil REE bukan mudah kerana ia perlu ada teknologi dan melalui banyak proses. Dia bukan macam bijih timah, emas, boleh dulang nampak emas. Ada macam-macam proses tujuh lapan peringkat, tidak mudah untuk pihak yangtak ada teknologi.

“Ada dua negara saja ada kemahiran iaitu China dan Amerika Syarikat, dan kedua-dua teknologi itu tidak dipindahkan. Itulah kita sedang berunding supaya teknologi itu dibawa ke sini, dibuka kilang di sini.

“Kalau pakai korek tanah apa semua, nak dulang nak ayak, nak cucuh sendiri. Boleh jadi bahan REE tak jadi. Sebab ada proses kimia yang panjang. Tiap-tiap elemen kena melalui satu proses, jadi tidak mudah,” katanya.

Semalam media melaporkan, Ketua Polis Kedah, Datuk Fisol Salleh mengesahkan sembilan individu yang didakwa di Mahkamah Sesyen Baling atas tuduhan menceroboh Hutan Simpan Rimba Teloi di Sik pada 14 September lalu, disyaki menjalankan penerokaan REE.

Beliau berkata, kumpulan berkenaan melakukan kegiataan penerokaan di Kompartmen 35 hutan simpan itu sejak empat bulan lalu dan aktiviti mereka masih di peringkat awal. – Berita Harian

Author

Media Variasi

View all posts

View all posts


LCS: Mindef tidak utamakan kepentingan, pandangan TLDM – JKSTUPKK

KUALA LUMPUR: Jawatankuasa Siasatan Tadbir Urus, Perolehan dan Kewangan Kerajaan (JKSTUPKK) berhubung projek pembinaan kapal tempur pesisir (LCS) mendapati Kementerian Pertahanan (Mindef) tidak mengutamakan kepentingan dan pandangan pihak Tentera Laut Diraja Malaysia (TLDM).

JKSTUPKK menerusi laporan siasatan yang dinyahklasifikasikan hari ini memaklumkan Mindef lebih cenderung dengan saranan daripada Boustead Naval Shipyard Sdn Bhd (BNS).

Laporan itu mendedahkan kaedah penetapan pemilihan reka bentuk, Sistem Pengurusan Tempur (CMS) dan sebahagian peralatan utama adalah berdasarkan kepada syor dan pandangan BNS.

“Keputusan tersebut tidak memihak kepada TLDM selaku pengguna akhir yang sewajarnya lebih arif dalam menentukan peralatan yang dipilih menepati spesifikasi dan keperluan operasi,” menurut laporan itu.

Selain itu, Jawatankuasa Siasatan berpendapat rundingan harga yang diadakan berdasarkan tawaran BNS adalah tidak realistik kerana BNS menawarkan harga perolehan projek dalam tempoh selang sehari iaitu pada 15 dan 16 Okt 2012 dengan perbezaan sebanyak RM224.59 juta.

“Walaupun tawaran harga pertama telah dirundingkan kepada RM9.472 bilion, BNS telah menawarkan harga yang kedua melebihi daripada harga yang telah dirundingkan iaitu RM10.300 bilion.

“Proses rundingan harga berlarutan sehingga sembilan bulan untuk dimuktamadkan bagi mendapatkan kelulusan MOF. Ini kerana kesukaran untuk mendapatkan persetujuan bersama antara Mindef dan BNS di mana akhirnya elemen Integrated Logistic Support dikeluarkan daripada skop kontrak kecuali on board spares, FONS, dokumentasi dan latihan,” menurut laporan itu.

Sementara itu, Jawatankuasa Siasatan turut mendapati penetapan berkenaan Liquidated Damages (LD) (ganti rugi jumlah tertentu) sehingga maksimum 12 bulan merugikan kerajaan kerana tuntutan LD tidak boleh dikuatkuasakan bagi kelewatan melebihi 12 bulan.

“Ini jelas menunjukkan peruntukan syarat berhubung LD ini telah tidak menjaga kepentingan kerajaan dan malahan kelak akan menyebabkan kehilangan hasil negara bagi kelewatan penyerahan kapal melebihi 12 bulan.

“Sehingga sekarang LCS1 telah mengalami kelewatan sebanyak tiga bulan dari tarikh penyerahan yang ditetapkan iaitu April 2019. Ini bermakna, LD hanya dikenakan selepas 12 bulan kelewatan iaitu April 2020,” menurut laporan itu.

Dalam pada itu, Jawatankuasa Siasatan juga menjangkakan kos pembinaan enam LCS terbabit akan terus meningkat susulan pertukaran peralatan utama yang turut melibatkan implikasi masa tambahan penyerahan kapal.

“Berdasarkan surat syarikat BNS bertarikh 16 Julai 2019, bagi menyiapkan pembinaan keenam-enam kapal LCS, ia memerlukan anggaran tambahan kos sebanyak RM1.416 bilion yang terdiri daripada kos langsung berjumlah RM58.41 juta dan juga kos tidak langsung berjumlah RM1.358 bilion ekoran pertukaran peralatan dan jadual pelaksanaan.

“Kos tidak langsung melibatkan pelanjutan tempoh Basic Design, Design Authority, jadual penghantaran peralatan, waranti, insurans dan kos kewangan serta sumber lain menjadikan anggaran keseluruhan kos projek berjumlah RM11.145 bilion sehingga laporan ini dikemukakan,” menurut laporan itu. – BERNAMA


GP Malaysia: Saya tidak rugi apa-apa – Quartararo

SEPANG: Pelumba Monster Energy Yamaha MotoGP, Fabio Quartararo melaungkan amaran dalam usahanya mempertahankan kejuaraan dunia menjelang perlumbaan Grand Prix Motosikal Malaysia (MotoGP) 2022 di Litar Antarabangsa Sepang (SIC) hujung minggu ini.

Ketinggalan 14 mata di belakang pendahulu Francesco Bagnaia dari Team Ducati Lenovo, Quartararo berkata, beliau akan mengharungi perlumbaan kali ini dengan cara berbeza dan mengambil sedikit risiko dalam penetapan jentera, selain mengakui tidak berada dalam tekanan bagi membantunya dalam perlumbaan nanti.

Malah, pelumba kelahiran Perancis berusia 23 tahun itu mengakui telah melupakan kekecewaannya selepas gagal menamatkan perlumbaan pada GP Australia, minggu lepas.

“Saya kurang menghayati perlumbaan minggu lepas, tapi kali ini saya berada dalam keadaan yang baik… saya hanya perlu meletakkan diri saya pada keadaan terbaik. Saya akan pastikan MotoGP kali ini dalam mood yang berlainan.

“Pada ketika ini, saya dapat rasakan yang saya tidak rugi apa-apa… Ini adalah antara trek kegemaran dan saya akan berikan yang terbaik terutamanya pada pusingan kelayakan,” katanya pada sidang media praperlumbaan hari ini.

Menjelang perlumbaan di Sepang, Quartararo kini mengumpul 219 mata, 14 mata di belakang pendahulu Bagnaia (233 mata) manakala Aleix Espargaro dari Aprilia Racing pula di tempat ketiga dengan 206 mata.

Bagnaia atau lebih dikenali dengan panggilan Pecco kemungkinan dinobatkan sebagai juara dunia pada GP Malaysia jika beliau berjaya mendahului sekurang-kurangnya 25 mata.

“Sudah tentu ada tekanan, pada ketika ini saya gembira tapi perlu selesaikan tugas dan fokus saya adalah itu (tugas),” katanya.

Pada masa sama, Espargaro sudah bersiap sedia untuk penampilan GP ke-300 di Sepang.

“Saya gembira dan sangat bangga kerana berlumba dalam kejuaraan MotoGP adalah impian setiap kanak-kanak tapi untuk kekal lama dalam kerjaya ini adalah lebih sukar. Penampilan ke-300 adalah suatu yang sukar dipercayai, mudah-mudahan saya dapat jadikan ia sesuatu untuk diingati di Malaysia,” kata pelumba Sepanyol berusia 33 tahun itu.

Beliau berkata misinya adalah untuk menghalang Bagnaia daripada terus mendominasi perlumbaan, bagaimanapun mengakui ia bukan sesuatu yang mudah.

“Pastinya sesuatu yang sukar kerana apa dipamerkan terutamanya pada bahagian kedua kejuaraan adalah menakjubkan, tapi saya akan buat yang terbaik… dan sedikit agresif pada hari perlumbaan,” katanya.

GP Malaysia yang kembali ke Litar Sepang selepas dua tahun dibatalkan susulan pandemik COVID-19 akan membuka tirai dengan sesi latihan bebas esok, diikuti sesi kelayakan pada Sabtu dan hari perlumbaan pada Ahad. – BERNAMA


Kekecohan di KLIA: KDN beri kerjasama seluas-luasnya buat SPRM – Saifuddin

Authors

Media Variasi

View all posts

Diyana Rahip

View all posts

View all posts

View all posts


Kekurangan bekalan telur semakin pulih – Mohamad Sabu

PUTRAJAYA: Kekurangan bekalan telur di pasaran negara ini semakin pulih susulan langkah sementara yang diambil kerajaan membenarkan telur diimport, kata Menteri Pertanian dan Keterjaminan Makanan Mohamad Sabu.

Beliau berkata, ini terbukti apabila data daripada Jabatan Veterinar menunjukkan kekurangan telur pada Disember lepas hanyalah sebanyak sejuta, berbanding situasi kekurangan kritikal sebelum itu iaitu November sebanyak 157 juta dan 118 juta pada Oktober.

“Saya melapor diri di MAFS (Pertanian dan Keterjaminan Makanan) pada 5 Dis lepas. Selepas mendengar taklimat tentang situasi semasa bekalan telur, saya bersama pengurusan tertnggi MAFS bertemu beberapa pengeluar utama telur untuk mencari jalan penyelesaian terbaik supaya bekalan dapat dipulihkan.

“Data yang saya peroleh daripada Jabatan Veterinar menunjukkan kekurangan telur agak kritikal pada Oktober dan November 2022. Alhamdulillah, sekarang bekalan ayam dan telur sudah mula pulih, insya-Allah akan kembali stabil tidak lama lagi,” katanya dalam kenyataan hari ini.

Disember lepas, kerajaan membenarkan kemasukan telur ayam dari India menerusi laluan udara sebagai fasa percubaan bagi memastikan telur ayam yang diimport menepati piawaian yang ditetapkan.

Mengenai cadangan supaya kerajaan menghentikan eksport telur, Mohamad berkata, langkah itu tidak dapat dilakukan kerana kenaikan mendadak kos makanan ayam yang diimport dan kawalan harga yang terlalu lama hingga menekan pengeluar telur tempatan.

“Mereka (pengeluar telur) sangat mengharapkan hasil ekspot telur untuk menampung kerugian dialami di pasaran tempatan kerana kawalan harga dikenakan terlalu lama dan boleh menyebabkan banyak syarikat terpaksa menghentikan operasi,” katanya.

Bagi menyelesaikan isu berkenaan, Mohamad berkata MAFS telah mengadakan perbincangan dengan Kementerian Perdagangan Dalam Negeri dan Kos Sara Hidup serta Kementerian Kewangan selain mencadangkan agar subsidi bersasar diberikan kepada rakyat memerlukan, sebelum harga telur diapungkan semula.-BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Foto Pak Nil, Khairul Aming diguna iklan gajet ‘scammer’

PENGACARA popular, Datuk Aznil Nawawi tampil menafikan hantaran foto yang memaparkan dirinya mempromosikan sebuah kedai gajet terkemuka yang kini tular di aplikasi Facebook.

Menerusi hantaran di sosial media rasminya, Aznil yang mesra dengan gelaran Pak Nil mengeluarkan kenyataan itu bagi memastikan orang ramai tidak tertipu.

“Harap maklum ini bukan posting saya! Jangan tertipu dengan musibat ini!!

“Apa kejadah aku pakai jubah ke kedai gajet ko h***t?,” tulisnya.

Beberapa hari ini kerap kali dilihat iklan memaparkan wajah artis dan pempengaruh terkenal diguna pakai oleh pihak tidak bertanggungjawab dalam mempromosikan jam pintar keluaran sebuah jenama gajet popular dengan harga mampu milik.

Dalam iklan-iklan berkenaan, kelihatan imej selebriti disunting seakan-akan memegang barangan yang dibeli di kedai gajet berkenaan bagi meyakinkan orang ramai.

Antara foto selebriti yang turut dikesan menjadi mangsa bagi penipuan itu adalah pelakon, Hairul Azreen, Shuib dan pempengaruh terkenal, Khairul Aming.

Justeru, orang ramai diingatkan supaya membuat semakan terlebih dahulu bagi ‘Page’ yang membuat jualan dalam talian sebagai usaha mengelak diri daripada menjadi mangsa ‘scam’.

Author

Diyana Rahip

View all posts

View all posts


Madrasah militan: Yuran kemasukan, bulanan masuk dua akaun peribadi

KUALA LUMPUR: Satu persatu terbongkar susulan pendedahan pelajar didera ala militan di sebuah madrasah di Shah Alam, dan terbaharu, ibu bapa mendakwa transaksi yuran pusat ‘pemulihan’ berkenaan dimasukkan ke dua akaun peribadi.

Ibu mangsa, yang mahu dikenali sebagai Ina mendedahkan, yuran kemasukan pendaftaran berjumlah RM1,760 dimasukkan ke dalam akaun Maybank dengan penama individu.

Yuran bulanan berjumlah RM630 pula dimasukkan ke dalam akaun Bank Islam individu sama sejak April hingga Ogos, tempoh sebelum ibu selamatkan mangsa.

Bagaimanapun, pihaknya mendakwa menerima resit daripada pertubuhan madrasah berkenaan, tidak selari dengan transaksi ke dua akaun peribadi.

“Malam tu, kalau nak ambil anak, perlu bayar RM11,000 lebih, sebab dalam perjanjian.

“Tapi masa bayar daftar, di bawah pertubuhan, duit masuk dalam akaun peribadi ustaz.”

“RM1,760 yuran kemasukan, kemudian bulanan RM630, resit di bawah pertubuhan madrasah, saya bayar April hingga Ogos, bulan terakhir sebelum saya ambil semula anak saya,” katanya.

MEDIA VARIASI sebelum ini melaporkan, pendedahan pelajar didera ala militan ketika mengikuti rawatan Islam di madrasah di Shah Alam.

Susulan pendedahan itu, dimaklumkan, madrasah berkenaan tidak berdaftar dengan Jabatan Agama Islam Selangor (JAIS) atau Agensi Anti Dadah Kebangsaan (AADK).

Dokumen perjanjian surat aku janji yang ditandatangani pihak ibu bapa dan institusi, dipercayai tidak sah.

Pihak pengurusan madrasah juga menyimpan MyKad penghuni-penghuninya.

Ketua Polis Daerah Shah Alam, Asisten Komisioner Mohd Iqbal Ibrahim turut mengesahkan laporan diterima dan siasatan mengikut Seksyen 323 Kanun Keseksaan.

Ketua Pengarah AADK, Sutekno Ahmad Belon pula menafikan dakwaan agensi berkenaan terlibat kerjasama dengan madrasah berkaitan.

Author

Fhatihah Zakinan

View all posts

View all posts


Zii Jia akhiri badi ‘pulang awal’

KUALA LUMPUR: Pemain perseorangan lelaki profesional negara, Lee Zii Jia akhirnya menamatkan badi kekalahan pusingan pertama apabila melangkah ke pusingan kedua Terbuka Australia, hari ini.

Bagaimanapun, bekas juara Seluruh England itu tidak diberikan laluan mudah apabila diberi tentangan sengit oleh rakan senegara, Leong Jun Hao yang mengheret aksi di Pusat Sukan Sydney itu sehingga set penentuan.

Zii Jia tewas set pertama 12-21 sebelum kembali bangkit memenangi dua set berikutnya dengan kemenangan 21-17, 21-16.

Sebelum ini, Zii Jia yang berada di kedudukan ranking ke-17 dunia tewas di pusingan pertama sebanyak empat kali berturut-turut bermula di Terbuka Singapura, Terbuka Indonesia, Terbuka Korea dan Terbuka Jepun.

Pemain bimbingan Wong Tat Meng itu akan bertemu wakil India, Mithun Manjunath bagi perebutan tiket ke suku akhir, esok. – BERITA HARIAN

Authors

Media Variasi

View all posts

Diyana Rahip

View all posts

View all posts

View all posts


Ganjaran RM150,000 jika temui lelaki hilang ketika bermain jetski masih hidup

Oleh: ARRIAN ZAYNE

SEMATAN: Ganjaran berjumlah RM150,000 diberikan kepada orang ramai yang berjaya menemui seorang lelaki dalam keadaan masih hidup memandangkan mangsa dikhuatiri hilang setelah bermain jetski di Perairan Pulau Talang, Sematan, Sarawak sejak 16 September lalu.

Iklan ganjaran yang dipercayai dikeluarkan oleh keluarga mangsa turut menyatakan wang tunai berjumlah RM30,000 ditawarkan sekiranya jasad Lee Chong Loong ditemui.

Memasuki hari keenam lelaki berusia 46 tahun itu hilang tanpa jejak namun hanya jetski ditemui iklan berkenaan turut merayu orang ramai turut serta membantu pihak berkuasa mencari mangsa.

Sementara sejak Op Carilamat hari keempat, sektor pencarian diperluaskan lagi sekitar perairan Tanjunb Sipang hingga Sempadi dan laut lepas.

Menurut Pengarah Maritim Negeri Sarawak, Laksamana Pertama Maritim Zin Azman Md Yunus keluasan sektor operasi yang dikoordinasikan oleh MRSC Kuching, Maritim Malaysia merangkumi keluasan 94.14 batu nautika persegi dan jumlah keseluruhan pencarian adalah 776.09 batu nautika persegi.

“Namun tiada sebarang petunjuk baru ditemui oleh pasukan penyelamat setakat pencarian hari ini (hari kelima),” katanya dalam laporan semalam.

Beliau memberitahu sektor pencarian semalam juga dipecahkan kepada beberapa sektor utama meliputi kawasan pencarian di kawasan penemuan Jetski dan kawasan Sematan Lundu hingga ke Muara Sungai Lundu.

Mangsa Lee Chong Loong dilaporkan hilang pada 16 September lalu selepas menguji jet ski bersama rakan, di perairan Pulau Talang-Talang, Sematan untuk menuju ke Jeti Samtubong, kira-kira 100 kilometer (km) dari bandar raya Kuching.

Author

Media Variasi

View all posts

View all posts


15 kedai tawar promosi menarik sempena PRU15… no 10 ‘paling laris’!

MENJELANG hari mengundi bagi Pilihan Raya Umum ke-15 (PRU15) yang akan berlangsung pada 19 November ini, rata-rata kedai makanan dan minuman semakin rancak menyediakan tawaran istimewa buat rakyat Malaysia.

Tawaran harga murah serta diskaun berpatutan itu bukan saja-saja diberi melainkan untuk memastikan rakyat di tanah air ini yang layak mengundi keluar menunaikan tanggungjawab selaku anak Malaysia.

Bagi memudahkan anda untuk nikmati promosi yang menarik, berikut merupakan senarai 15 kedai yang boleh ‘diserbu’ sempena PRU15:

1. Coolblog

2. Pepper Lunch

3. OldTown White Coffee

4. Nando’s

5. MarryBrown

6. TGI Fridays

7. The Alley

8. Secret Recipe

9. Taco Bell

10. Tealive

11. Hokkaido Baked Cheese Tart

12. Low Sugar Lab

13. Salad Atelier

14. Bean Jr

15.My Laksa

Author

Diyana Rahip

View all posts

View all posts


Menghendap secara maya berulang kali juga satu jenayah dalam pindaan Akta 574

Timbalan Menteri di Jabatan Perdana Menteri (Parlimen dan Undang-Undang) Datuk Mas Ermieyati Samsudin berkata walaupun perbuatan menghendap secara maya tidak melibatkan sentuhan atau mendatangkan kecederaan, tetapi ia boleh mengganggu mental dan emosi mangsa.

“Sebagai contoh, berlaku insiden A telah berpisah dengan B, namun B sering mengganggu A dengan pelbagai mesej dan sebagainya.

“Apabila A tukar nombor telefon, B masih lagi menghubungi A di media sosial dengan mengubah pelbagai nama samaran sehinggga ada sampai 10 ke 20 akaun (media sosial) hanya untuk memastikan hidup A tidak tenteram.

“Apabila (mangsa) pergi ke balai polis untuk membuat laporan, polis tidak boleh ambil tindakan… sebab tidak mendatangkan kecederaan kepada mangsa. Sebab itu (ada) mangsa yang sampai berhenti kerja dan sanggup keluar negara kerana khuatir diekori lagi,” katanya kepada Bernama hari ini.

Justeru Mas Ermieyati berkata adalah penting dan tepat pada masanya untuk meluluskan rang undang-undang ‘anti menghendap’ itu untuk melindungi mangsa secara menyeluruh dan bukan hanya daripada yang mendatangkan kecederaan semata-mata.

“… kalau tidak ada satu undang-undang yang benar-benar melindungi mangsa, saya khuatir akan (berlaku) lebih banyak (kes menghendap) sehingga mendatangkan kecederaan (pada masa akan datang),” katanya.

Sementara itu Mas Ermieyati berkata beliau juga optimis rang undang-undang yang dijangka akan dibacakan kali kedua dan ketiga pada Mesyuarat Ketiga mulai Oktober depan itu, akan diluluskan di Parlimen pada hujung tahun ini.

Pada 4 Ogos lepas, pindaan Akta 574 bagi memasukkan perbuatan menghendap sebagai satu jenayah telah dibentang di Dewan Rakyat untuk bacaan kali pertama.

Rang Undang-Undang Kanun Keseksaan (Pindaan) 2022 itu bertujuan memasukkan seksyen baharu 507a ke dalam Akta 574 untuk mengadakan peruntukan bagi kesalahan menghendap.

Menurut rang undang-undang itu, sesiapa yang berulang kali dengan apa-apa tindakan gangguan, berniat untuk menyebabkan, atau mengetahui atau sepatutnya mengetahui bahawa perbuatan itu berkemungkinan menyebabkan, merisaukan, menakutkan atau mencemaskan akan keselamatan orang itu, melakukan kesalahan menghendap.

Rang undang-undang itu juga menyatakan sesiapa yang melakukan kesalahan menghendap hendaklah dihukum penjara sehingga tiga tahun atau dengan denda atau kedua-duanya. – BERNAMA


Tipu pakej umrah: Pengarah Urusan Raudah Mawaddah dipenjara 10 tahun

SUNGAI PETANI: Seorang pengarah urusan sebuah syarikat dijatuhi hukuman penjara 10 tahun selepas didapati bersalah atas 23 pertuduhan berkaitan penipuan pakej umrah ke Tanah Suci Makkah dan ziarah ke Mesir antara 2015 hingga 2016.

Majistret Arif Mohamad Shariff membuat keputusan itu di Mahkamah Majistret di sini selepas mendapati pendakwaan berjaya membuktikan kes melampaui keraguan munasabah ke atas tertuduh Misbahalmunir Omar, 56.

Mohamad Shariff menjatuhi hukuman penjara 10 tahun bagi setiap pertuduhan yang keseluruhannya berjumlah 230 tahun namun memerintahkan hukuman itu dijalankan serentak bermula dari tarikh sabitan.

Selain itu, mahkamah mengecualikan tertuduh daripada sebatan memandangkan dia sudah berusia melebihi 50 tahun dan membenarkan permohonan pembelaan untuk menangguhkan pelaksanaan hukuman penjara kerana ingin mengemukakan rayuan berkaitan sabitan dan hukuman ke Mahkamah Tinggi.

Mohamad Shariff kemudian menetapkan jaminan RM88,000 dengan seorang penjamin selain mengarahkan tertuduh menyerahkan dokumen perjalanan antarabangsanya untuk disimpan oleh mahkamah sehingga proses rayuan selesai.

Mengikut fakta kes, Misbahalmunir yang ketika itu adalah Pengarah Urusan Syarikat Raudah Mawaddah Travel & Tours Sdn Bhd yang didaftarkan di Jalan Kuala Ketil di sini telah berurusan dengan seorang individu untuk mengadakan rombongan umrah dan perjalanan ke Mesir pada 2015.

Amzari Halim, yang juga pengadu dalam kes itu, merupakan perunding dan mutawwif umrah telah diminta tertuduh untuk memasukkan wang secara berperingkat ke dalam akaun bank yang diberikan bagi pembelian tiket perjalanan pergi dan balik.

Bagaimanapun, tertuduh tidak memaklumkan kepada pengadu bahawa syarikatnya telah gulung tikar sejak 14 Januari 2015 atas perintah Mahkamah Tinggi Alor Setar dan tertuduh turut meminta pengadu memasukkan wang peserta ke dalam akaun bank milik tertuduh, isterinya serta pekerja-pekerja syarikat itu.

Sebanyak 56 transaksi dilakukan di antara 2 November 2015 dan 28 Januari 2016 dengan jumlah RM434,250 membabitkan 202 peserta.

Tertuduh juga telah menghantar jadual perjalanan tiket kesemua peserta kepada pengadu yang menyaksikan penerbangan dijadualkan pada 29 dan 30 Januari 2016.

Bagaimanapun, setelah pengadu dan peserta tiba di Lapangan Terbang Antarabangsa Kuala Lumpur, mereka mendapati kesemua jadual perjalanan tiket yang dibekalkan oleh tertuduh tidak sah serta tidak wujud sebelum membuat laporan polis.

Misbahalmunir telah dihadapkan ke Mahkamah Majistret pada 26 Jun 2018 atas 23 pertuduhan memperdaya pengadu untuk memasukkan wang yang dikutip daripada peserta terbabit dan dia didakwa melakukan kesemua kesalahan di beberapa lokasi di Kedah, Johor dan Selangor di antara 2 November 2015 hingga 28 Januari 2016.

Dia didakwa mengikut Seksyen 420 Kanun Keseksaan yang membawa hukuman minimum penjara setahun maksimum 10 tahun serta sebat dan boleh didenda.

Terdahulu, peguam Siti Salwa Jaafar, Mohd Khairul Hafizuddin Ramli dan Siti Haslina Hasbullah memohon mahkamah mengenakan hukuman ringan kerana tertuduh sudah berusia selain perlu menyara isteri dan lima anak termasuk seorang yang menghidap autisme.

Timbalan Pendakwa Raya Muhammad Rifaie Mohamed Riyaludin dan Galvin Loo Wei Ming pula memohon hukuman setimpal kerana kesalahan tertuduh merupakan jenayah teratur serta sistematik selain melibatkan ramai mangsa termasuk dua daripada mereka sudah meninggal dunia. – BERNAMA


FND tawar platform kembang rangkaian perniagaan di bawah satu bumbung

CYBERJAYA: Usahawan yang ingin mengembangkan rangkaian perniagaan mereka namun masih tercari-cari platform yang sesuai kini boleh menarik nafas lega kerana Find Network & Deal (FND) menawarkan perkhidmatan tersebut di bawah satu bumbung melalui laman sesawang.

Menurut Ketua Pegawai Eksekutifnya, Mohd Riza Imam Maskor, platform jaringan ini menawarkan tiga kategori iaitu jaringan usahawan, syarikat dan pelabur kepada usahawan untuk mempamerkan produk dan perkhidmatan mengikut jenis kategori tersebut.

“Antara kelebihan platform ini iaitu semua usahawan adalah genuine entrepreneur dan setiap perkhidmatan yang mereka berikan kepada pelanggan juga akan diberikan rating (penilaian bintang).

“FND juga sedang bekerjasama dengan pihak bank dan agensi kewangan kerajaan untuk turut serta mempromosikan tawaran dan geran kepada usahawan yang mencapai rating yang paling tinggi,” ujarnya.

Tambah Mohd Riza, platform ini merupakan pusat sehenti yang menghimpunkan semua perniagaan di bawah satu bumbung sambil mengembangkan rangkaian mereka.

“Objektif fndnet.my adalah mengenal pasti dan mengatasi kelemahan usahawan dari segi pengurusan perniagaan dan membina jaringan perniagaan.

“Sekiranya usahawan memerlukan pembiaya, mereka perlu sediakan kertas kerja atau bukti perkembangan perniagaan mereka dan mereka boleh menghantar permohonan melalui fndnet.my untuk dinilai oleh pembiaya hingga ke proses perbincangan,” jelasnya.

FND menawarkan perkhidmatan percuma kepada usahawan-usahawan yang berminat dengan melayari www.fndnet.my.

Oleh: AIN JAPRI (Pelatih USM)

Author

Media Variasi

View all posts

View all posts


Kapal tangki dan bot tunda berserta kru ditahan pindah minyak tanpa kebenaran

GEORGE TOWN: Agensi Penguatkuasaan Maritim Malaysia (APMM) Pulau Pinang menahan sebuah kapal tangki dan bot tunda bersama kru yang mengendalikannya kerana melakukan aktiviti pemindahan minyak kapal ke kapal (STS) tanpa kebenaran di kedudukan 0.16 batu nautika timur perairan Persiaran Karpal Singh, semalam.

Pengarahnya, Kapten Maritim Abd Razak Mohamed berkata, bot APPM Pulau Pinang yang menjalankan rondaan telah mengesan sebuah kapal tangki MT Mekar Jaya dan sebuah bot tunda YKP Karishma merapat antara satu sama lain dalam keadaan mencurigakan pada 2.10 petang.

“Hasil pemeriksaan, kapal tangki MT Mekar Jaya yang berbendera Malaysia dikendalikan lapan kru termasuk nakhoda terdiri daripada tujuh warga Indonesia dan seorang warga tempatan, kesemua lelaki  itu berusia 26 hingga 46 tahun dan mempunyai dokumen perjalanan diri.

“Pemeriksaan pada bot tunda YKP Karishma yang berbendera Thailand pula mendapati ia dikendalikan enam kru termasuk nakhoda iaitu empat warga Indonesia dan dua warga Thailand yang kesemuanya lelaki berumur 35 hingga 51 tahun mempunyai dokumen perjalanan diri,” katanya dalam satu kenyataan hari ini.

Katanya kapal tangki dan bot tunda itu disyaki telah melakukan kesalahan mengikut Ordinan Perkapalan Saudagar 1952 iaitu gagal memaklumkan Pengarah Jabatan Laut untuk melakukan aktiviti pemindahan minyak STS dan pihaknya menahan nakhoda, ketua jurutera kapal serta bot tunda  termasuk dokumen berkaitan untuk siasatan lanjut. – BERNAMA


Instagram perkenalkan ciri GIF di ruangan komen

CYBERJAYA: Pengguna aplikasi Instagram bakal menikmati penggunaan GIF menerusi ruangan komen.

Perkara itu diumumkan oleh Ketua Pegawai Eksekutif Instagram, Adam Mosseri yang turut mendapat persetujuan Ketua Pegawai Eksekutif Meta, Mark Zuckerberg.

Menurut Adam, menerusi ciri terbabit, pengguna boleh melakukan carian GIF dari GIPHY, dan menerbitkan ia sebagai komen di Instagram, lapor portal Engadget.

Untuk makluman, penggunaan GIF di ruangan komen Instagram ini adalah sebahagian perkembangan Meta dalam mengintegrasikan ciri sama di Facebook.

Dengan pengenalan ciri itu, ruangan komen di Instagram akan kelihatan lebih meriah dengan penggunaan GIF.

Bagaimanapun, ciri baharu itu kini sedang diperkenalkan secara berperingkat kepada semua pengguna Instagram di seluruh dunia.

Author

Diyana Rahip

View all posts

View all posts


Wang RM60.6 juta masuk dalam akaun peribadi Najib pada 2011 – Pegawai bank

Pengurus Cawangan Ambank (M) Berhad Jalan Raja Chulan R. Uma Devi, 43, berkata berdasarkan penyata akaun berakhir nombor 694, kemasukan wang RM30,449,929.97 ke dalam akaun bekas perdana menteri itu adalah pada 24 Feb dan RM30,179,909.46 pada 14 Jun 2011.

“Saya memperakui dan mengesahkan bahawa dokumen ini (penyata akaun) AmIslamic Bank Berhad atas nama Najib telah dicetak dari komputer milik AmBank Cawangan Jalan Raja Chulan,” katanya.

Beliau berkata demikian ketika membacakan pernyataan saksinya pada pemeriksaan utama oleh Timbalan Pendakwa Raya Najwa Bistamam pada perbicaraan kes rasuah dan pengubahan wang haram dana RM2.3 bilion milik 1Malaysia Development Berhad (1MDB) yang dihadapi Najib.

Merujuk borang pembukaan akaun individu atas nama Najib pada 13 Jan 2011, saksi pendakwaan ke-37 itu berkata hanya Najib penandatangan tunggal cek dan boleh melakukan urusan terhadap akaun peribadi AmIslamic Bank miliknya.

“Akaun (694) ini dibuka dengan bayaran deposit sebanyak RM500 sahaja. Penandatangan sah bagi akaun persendirian ini adalah Datuk Seri Najib Tun Razak sendiri sebagai penandatangan tunggal sah bagi cek yang dikeluarkan. Ini bermaksud, hanya beliau sahaja (Najib) boleh menandatangani cek dan melakukan urusan menerusi kesemua akaun ini,” katanya.

Saksi itu berkata pada 2013, Najib menyerahkan surat kepada Pengurus Cawangan  AmIslamic Bank Berhad bertarikh 26 Ogos 2013 untuk menutup akaun semasa dan simpanannya (yang berakhir 694 dan 481) serta mengarahkan pihak bank untuk memindahkan wang di dalam akaunnya itu berjumlah RM150 juta ke akaunnya yang lain iaitu AmPrivate Banking-1MY.

Uma Devi berkata surat itu juga menyatakan segala cek yang tidak digunakan akan dipulangkan kepada pihak bank serta Najib tidak boleh mengeluarkan apa-apa cek selepas penutupan akaun itu.

“Arahan lain di dalam surat ini adalah untuk debitkan baki amaun dari akaun-akaun tersebut menggunakan baki berkenaan untuk mengeluarkan deraf bank di atas nama AmPrivate Banking-1MY,” katanya.

Beliau berkata lampiran yang dikepilkan bersama surat itu adalah slip pemindahan wang yang telah diproses oleh pihak bank selaras dengan surat arahan tersebut.

“Berdasarkan slip itu, wang berjumlah RM12,436,711.87 telah dipindahkan ke akaun AmPrivate Banking-1MY pada 30 Ogos 2013 yang akaun tersebut (AmPrivate Banking) itu adalah milik Datuk Seri Najib yang dibuka di Cawangan Jalan Raja Chulan pada 31 Julai 2013,” katanya.

Najib, 69, berdepan empat pertuduhan iaitu menggunakan kedudukan beliau untuk memperoleh suapan berjumlah RM2.3 bilion dana 1MDB dan 21 pertuduhan pengubahan wang haram membabitkan jumlah yang sama.

Perbicaraan di hadapan Hakim Datuk Collin Lawrence Sequerah bersambung Isnin. – BERNAMA


Surat terbuka Dr Rafidah buat Angkasawan Negara

Oleh: FATTAH RAZZAQ

KUALA LUMPUR: Seorang doktor di Hospital Putrajaya menasihati Angkasawan Negara, Datuk Dr Sheikh Muszaphar Shukor agar berhenti mempromosi produk suplemen kepada pasakit buat pinggang.

Nasihat oleh Pakar Perunding Perubatan & Nefrologi, Dr Rafidah Abdullah dibuat menerusi satu surat terbuka kepada Sheikh Muszaphar di Facebook miliknya.

Jelas Dr Rafidah, produk yang dipromosi itu tidak mempunyai kajian sains yang membuktikan ia membantu kesihatan.

Berikut adalah kandungan dalam surat terbuka beliau.

Surat terbuka kepada founder dan penjual produk kesihatan ini:

Salam

Kepada Dato Sheikh Muszaphar dan pasukan yang saya hormati,

Saya menerima mesej dari rakan seperjuangan dari utara. Ada jurujual yang mengesyorkan produk ini kepada pesakit; katanya ianya selamat untuk pesakit kronik buah pinggang.

Ya, dalam mana-mana iklan tidak ada menyebut buah pinggang tapi boleh lihat kan, bagaimana pesakit-pesakit kronik boleh tertipu.

My hope is you and your team make sure ALL of the sellers stop offering this to my patients.

Jadi, dengan kepakaran yang saya punyai, ingin saya mengingatkan masyarakat Malaysia bahawa:

1. Produk ini TIADA kajian sains yang ianya membantu kesihatan.

2. Jika berpenyakit kronik, jangan ambil. Terutamanya jika ada penyakit buah pinggang, memang disarankan jauhkan apa jenis produk sekalipun.

Jangan terpedaya ya.

Rafidah Abdullah.
Pakar Perunding Perubatan & Nefrologi.

Sementara itu, Dr Rafidah sebelum ini pernah tampil menegur penyanyi dan pengarah, Mawi berhubung iklan promosi produk kesihatan.

Rafidah, menerusi ciapan di akaun Twitter miliknya berkata, tindakan Mawi atau nama penuhnya Asmawi Ani yang mendakwa ada ahli keluarganya telah merasai perubahahan selepas meminum jus berkenaan adalah salah di sisi undang-undang.

“Salam Mawi, kenapa perlu menipu pesakit-pesakit kronik saya? Perbuatan ini sudah salah dari segi Akta Iklan dan Ubat 1956.

“Tak payah nak cerita tentang kenyataan yang menipu dan menunggang agama!” tegasnya.

Beliau juga membuat tindakan sama ke atas pendakwah bebas, Ustaz Hanafi yang mempromosi produk kesihatan yang didakwa boleh menyembuhkan tiga penyakit.

Dr Rafidah berkata, produk kesihatan yang dipromosikan oleh pendakwah itu tidak boleh menyembuhkan penyakit seperti yang didakwa.

Author

Media Variasi

View all posts

View all posts


Mayat gelandangan ditemui lemas dalam longkang di Batu Pahat

BATU PAHAT: Mayat lelaki gelandangan ditemui di dalam sebuah longkang di Jalan Sultanah, di sini, kira-kira 5 petang Khamis.

Ketua Polis Daerah Batu Pahat, Asisten Komisioner Ismail Dollah berkata, usaha mengeluarkan mayat dibantu pasukan bomba dan Jabatan Kerja Raya (JKR) Batu Pahat.

Beliau berkata, hasil pemeriksaan fizikal ke atas tubuh mangsa mendapati tiada sebarang kecederaan yang berunsurkan jenayah dijumpai.

“Mangsa dipercayai terjatuh ke dalam longkang binaan batu konkrit itu dan lemas akibat pengaliran air.

“Berdasarkan maklumat orang awam, si mati adalah gelandangan yang sering kelihatan di kawasan itu. Polis sedang berusaha mengenal pasti identiti si mati,” katanya dalam satu kenyataan pada Jumaat.

Ismail berkata, siasatan lanjut masih dijalankan dan kes diklasifikasi sebagai mati mengejut.

“Polis meminta orang awam yang kehilangan mana-mana individu atau mempunyai maklumat berkenaan si mati supaya tampil memberi keterangan bagi membantu siasatan serta menghubungi Pusat Kawalan Daerah Batu Pahat di talian 07-436 300,” katanya.

Author

Fazleen Safina Abd Jamil

View all posts

View all posts


Saya tak reda, tak halalkan… Wawa Zainal kecewa produk kosmetik diciplak

KUALA LUMPUR: “Sampai sekarang saya masih geram. Saya memang takkan halalkan pendapatan diperoleh mereka hasil daripada menjual produk ciplak Sunscreen Wawa Cosmetics.”

Demikian tegas pelakon dan usawan terkenal Wawa Zainal susulan tindakan pihak tidak bertanggungjawab yang menjual produk tiruan Wawa Cosmetics di pasaran terbuka.

Wawa, 32, atau nama sebenarnya Nur Hawa Zainal Abidin berkata, dia menyedari perkara selepas mendapat aduan daripada ‘reseller’ dan pengguna.

“Akhirnya mimpi buruk yang dialami peniaga lain terjadi pada saya. Selama ini saya hanya mendengar masalah usahawan lain apabila produk mereka diciplak. Tindakan mereka sangat jahat dan begitu berani seolah-olah produk itu milik mereka.

“Apa yang saya lebih risaukan adalah soal kesihatan pengguna yang sudah membeli produk tiruan itu.

“Saya takut jika terjadi apa-apa pada mereka hingga memudaratkan kulit. Perkara sebegini memang tidak difikirkan oleh pihak yang menjual barang tiruan. Mereka tahu nak duit dan untung saja.

“Tidakkah mereka sedar perbuatan itu salah? Berhentilah menganiaya orang ramai. Kalau tak ada duit, carilah kerja halal lain. Jangan mencuri hasil titik peluh orang,” katanya.

Menurut Wawa yang juga penaja program Big Stage musim kelima, pihaknya sedang berusaha untuk mengesan pihak tidak bertanggungjawab itu sebelum menyerahkan kepada pihak berkuasa.

“Sekarang ini saya dan pasukan sedang giat memberitahu semua ‘reseller’ dan pengguna khususnya macam mana nak bezakan produk asli dan tiruan. Saya berharap mereka jelas dan tidak terpedaya.

“Walaupun produk Wawa Cosmetics dijual di semua platform dalam talian, tapi ciri-ciri khas seperti kod bar, warna dan kualiti kandungan tetap diutamakan. Insya-Allah, perkara ini juga kami akan bawa ke depan agar ia tidak berulang lagi,” katanya.

Author

Tun Puteh Wanti

View all posts

View all posts


Wanita Arab hina Islam, mengaku Nabi

KUALA LUMPUR: Sewajarnya Arab Islam membawa contoh yang baik kerana di negara itu bermulanya penyebaran agama Islam seluruh dunia.

Namun dunia media sosial sekali lagi dikejutkan dengan tindakan seorang wanita Arab, Mariam Hadid dengan berani menggelarkan dirinya sebagai nabi wanita pertama menerusi akaun TikTok miliknya.

Pelbagai aksi yang menghina Islam seperti memakai baju separuh bogel, tidak memakai baju dalam dengan berhijab, membaca kitab al Quran dengan kostum ketat dan beberapa lagi video berbaur lucah dipamerkan.

Akaunnya memiliki lebih 200,000 kesukaan dan hampir 80,000 pengikut.

Katanya, pemakaian tudung sudah ada sebelum kedatangan Islam di negara Arab dan di negara itu tudung sekadar menutup kepala.

“Tudung adalah perhiasan orang Islam yang perlu dipakai, namun cara pemakaian dan pemilihan baju itu terpulang pada individu walaupun mereka ingin menggayakan dalam bentuk seksi,” katanya.

Dia juga memuat naik video sedang membaca al-Quran serta mengajuk pergerakan dan bacaan ketika solat sambil memakai kostum ‘lucah’.

Pihak berkuasa negara asal Mariam mungkin tidak dapat mengambil tindakan sewajarnya terhadap wanita itu kerana berkemungkinan dia tinggal di negara lain namun kita sebagai pengguna media sosial beragama Islam boleh mengambil tindakan dengan melaporkan akaun tersebut kepada TikTok agar ia dikenakan sekatan.

Author

Tun Puteh Wanti

View all posts

View all posts


‘Kalau asyik nak bubar kerajaan, bila nak buat pindaan undang-undang?’ – Azalina

KUALA LUMPUR: Kerajaan kini sedang berusaha melakukan beberapa pindaan undang-undang termasuk melibatkan Akta Perlindungan Pemberi Maklumat 2010.

Menteri di Jabatan Perdana Menteri (Undang-Undang dan Reformasi Institusi), Datuk Seri Azalina Othman Said berkata, pindaan undang-undang boleh dilakukan namun mekanismenya itu selalunya mengambil masa lebih lama.

Menurutnya, jika boleh, kerajaan mahu melaksanakan pindaan undang-undang secara serentak supaya setiap pindaan itu dapat dilaksanakan sebaik mungkin.

Beliau berkata demikian sebagai respons terhadap soalan daripada Datuk Seri Dr Dzulkefly Ahmad (PH – Kuala Selangor) yang bertanya bilakah pindaan tersebut dapat dilaksanakan.

Dzulkefly: “Saya yakin dengan komitmen menteri dan jangan dibuat lagi runcit-runcit. Kita buat sekali gus.”

“Tapi Yang Berhormat, kalau selalunya nak bubar kerajaan, macam mana kami nak buat pindaan?”, celah Azalina.

“Tanya kawan-kawan sebelah sana, menteri… kawan-kawan kita sebelah sana. Kena ada kestabilan politik,” balas Dr Dzulkefly.

“Kalau setiap kali buat gerakan nak tukar kerajaan, susahlah begitu,” selar Azalina lagi. – Awani

Author

Media Variasi

View all posts

View all posts


Rasuah VLN: Nasib Ahmad Zahid ditentukan hari ini

SHAH ALAM: Tumpuan akan terarah kepada Hakim Mahkamah Tinggi Datuk Mohd Yazid Mustafa pagi ini untuk keputusannya sama ada Datuk Seri Dr Ahmad Zahid Hamidi membela diri atau dibebaskan daripada 40 pertuduhan rasuah berhubung Sistem Visa Luar Negara (VLN).

Hakim Mohd Yazid dijangka mengumumkan keputusan di akhir kes pendakwaan pada 9 pagi.

Sekiranya keputusan mahkamah berpihak kepada pendakwaan, yakni mahkamah mendapati terdapat kes prima facie terhadap Ahmad Zahid, 69, maka beliau akan dipanggil untuk membela diri, namun jika keputusan adalah sebaliknya, bekas timbalan perdana menteri itu akan dilepas dan dibebaskan.

Sekiranya Ahli Parlimen Bagan Datuk itu diperintah membela diri, mahkamah akan mendengar keterangan daripadanya dan saksi pembelaan lain.

Perbicaraan kes itu bermula pada 24 Mei 2021 dan pihak pendakwaan serta pembelaan selesai berhujah pada 7 Sept lepas.

Ahmad Zahid mengaku tidak bersalah terhadap 33 pertuduhan menerima suapan berjumlah SG$13.56 juta daripada Syarikat Ultra Kirana Sdn Bhd sebagai dorongan untuk dirinya sebagai Menteri Dalam Negeri, melanjutkan kontrak syarikat itu sebagai pengendali Perkhidmatan One Stop Centre (OSC) di China dan Sistem VLN serta didakwa mengekalkan kontrak perjanjian untuk membekalkan sistem bersepadu VLN kepada syarikat sama oleh Kementerian Dalam Negeri (KDN).

Beliau didakwa melakukan kesalahan di Seri Satria, Presint 16, Putrajaya dan di Country Heights, Kajang, antara Oktober 2014 dan Mac 2018.

Pertuduhan mengikut Seksyen 16 (a)(B) Akta Suruhanjaya Pencegahan Rasuah Malaysia (SPRM) 2009 dan boleh dihukum di bawah Seksyen 24 (1) akta sama, yang memperuntukkan hukuman penjara maksimum 20 tahun dan denda tidak kurang daripada lima kali ganda jumlah atau nilai suapan atau RM10,000 mengikut mana-mana yang lebih tinggi, jika sabit kesalahan.

Ahli Parlimen Bagan Datuk itu juga mengaku tidak bersalah terhadap 33 pertuduhan pilihan mengikut Seksyen 165 Kanun Keseksaan, sebagai Menteri Dalam Negeri, menerima suapan berjumlah SG$13.56 juta berhubung sistem VLN antara 2014 hingga 2017.

Bagi tujuh pertuduhan lagi, Ahmad Zahid turut mengaku tidak bersalah atas dakwaan sebagai Menteri Dalam Negeri memperoleh untuk dirinya wang tunai SG$1,150,000; RM3,000,000; 15,000 Swiss Franc dan US$15,000 tanpa balasan daripada syarikat sama yang mempunyai hubungan dengan kerja rasmi beliau.

Beliau didakwa melakukan kesalahan tersebut di Country Heights, antara Jun 2015 dan Oktober 2017, mengikut Seksyen 165 Kanun Keseksaan yang membawa hukuman penjara maksimum dua tahun, atau dengan denda atau kedua-duanya jika sabit kesalahan.

Seramai 40 wartawan tempatan dan asing diberikan pas untuk mengikuti prosiding berkenaan menerusi satu pautan video di sebuah bilik selain mahkamah juga menyediakan 30 pas bagi jurugambar dan jurukamera video yang ditempatkan di lobi Kompleks Sultan Salahuddin Abdul Aziz Shah, di sini. – BERNAMA


COVID: Pengembara dari China perlu lengkap vaksinasi sebelum berlepas ke Sabah

KOTA KINABALU: Kerajaan negeri Sabah hari ini menetapkan pengembara yang berlepas dari China perlu lengkap vaksinasi COVID-19 mengikut kriteria negara asal masing-masing sebelum memasuki negeri ini, berkuat kuasa 8 Januari.

Menteri Kerajaan Tempatan dan Perumahan Sabah, Datuk Seri Masidi Manjun berkata, pengembara berkenaan juga perlu menunjukkan ujian COVID-19 (RT-PCR atau RTK Ag Professional) dengan keputusan negatif dalam tempoh 48 jam sebelum berlepas.

“Perkara itu diputuskan Jemaah Menteri Negeri Sabah yang bermesyuarat hari ini,” kata jurucakap COVID-19 kerajaan Sabah itu menerusi kenyataan malam tadi.

Masidi berkata kerajaan negeri juga menetapkan semua pengembara dari luar negara yang tiba di Sabah dikehendaki menjalani saringan suhu dan pengembara dikesan mempunyai simptom demam akan menjalani pemeriksaan lanjut.

“Pengembara yang mempunyai gejala COVID-19 wajib menjalani ujian RTK Antigen COVID-19,” katanya.

Sementara itu, beliau berkata, sebanyak 12 kes COVID-19 dilaporkan di Sabah pada Rabu manakala 138 pesakit masih menerima rawatan dengan 10 daripadanya memerlukan penjagaan kritikal dan 23 pesakit telah pulih. – BERNAMA


UMNO fokus kemenangan di negeri tidak bubar DUN

KUALA NERANG: UMNO akan memberikan tumpuan untuk mencapai kemenangan bagi calon Parlimen di negeri yang tidak membubarkan Dewan Undangan Negeri (DUN) pada Pilihan Raya Umum ke-15 (PRU15) tidak lama lagi.

Naib Presidennya, Datuk Seri Mahdzir Khalid berkata, fokus UMNO ketika ini adalah memberi tumpuan kepada jentera parti di setiap Parlimen selepas parti itu memutuskan untuk bergerak solo dalam PRU kali ini.

“Jentera itu makna berapa DUN yang ada dalam itu, berapa pusat daerah mengundi yang ada, dia buat sendiri.(Jadi) orang dalam itu akan tahu dia punya kekuatan besar mana sekarang atau dia punya ketumbukan tentera itu.

“Yang keduanya barulah bercakap mengenai isu, orang nak sokong atau tidak?

“Rakyat akan bagi persepsi kepada keseluruhan jentera itu dan yang ketiganya baru datang kepada isu nasional yang hendak dibawa,” katanya.

Beliau berkata demikian pada sidang media selepas merasmikan Mesyuarat Agung Perwakilan UMNO Bahagian Padang Terap di sini hari ini.

Turut hadir, Timbalan Ketua UMNO Bahagian Padang Terap, Datuk Seri Ghazali Ibrahim.

Pakatan Harapan (PH) tetap pendirian untuk tidak membubarkan Dewan Undangan Negeri (DUN) di Selangor, Pulau Pinang dan Negeri Sembilan di bawah pentadbiran gabungan tersebut.

Dalam pada itu, Mahdzir menjelaskan, bagi memastikan UMNO menang dalam PRU15, solidoriti dalam kalangan ahli-ahli parti di semua peringkat juga sangat penting.

UMNO katanya sudah bersiap-siaga bagi menghadapi PRU kali ini dengan berpijak di bumi yang nyata.

“Maknanya kita tahu dari mana kita dan macam mana kita datang menjadi kerajaan ini dan kita pastikan bahawa kita menang balik PRU15,” tegas beliau.

Mengulas tindakan seorang pemimpin PAS yang mendedahkan Bersatu sudah diberitahu supaya tiada pertembungan berlaku di 27 ‘kerusi kritikal’ dengan UMNO pada PRU15 bagi memastikan kerusi berkenaan tidak jatuh ke tangan Pakatan Harapan (PH), Mahdzir berkata, perkara itu terpulang kepada PAS.

Media hari ini melaporkan seorang pemimpin PAS mendedahkan Bersatu sudah diberitahu supaya tiada pertembungan berlaku di 27 ‘kerusi kritikal’ dengan UMNO, pada PRU15 walaupun Presiden BERSATU, Tan Sri Muhyiddin Yassin menggelar parti itu sebagai “musuh utama”.

Ahli Jawatankuasa Kerja PAS Pusat, Mohd Zuhdi Marsuki berkata, ia bagi memastikan kerusi berkenaan tidak jatuh ke tangan PH selepas Barisan Nasional (BN) dan Perikatan Nasional (PN) memutuskan untuk tidak bekerjasama pada PRU kali ini

Author

Tun Puteh Wanti

View all posts

View all posts


‘Sorry staf McD Malaysia’ – Netizen tegar boikot McDonald’s lepas Arab Saudi buat hal?

KEKEJAMAN yang berlaku di genting Gaza hingga meragut lebih 9,000 nyawa, nyata mengudang api kemarahan ramai pihak termasuklah rakyat di negara ini.

Walaupun tidak dapat menyalurkan bantuan secara terus kepada penduduk di Gaza, rata-rata rakyat Malaysia masih utuh menjalankan tanggungjawab selaku saudara sesama Islam dengan melakukan apa sahaja tindakan termasuklah memboikot produk yang menyokong zionis Israel.

Antara produk yang paling terkesan rentetan isu boikot itu adalah McDonald’s yang sebelum ini lazimnya menjadi antara pilihan restoran makanan segera di Malaysia.

Ajakan boikot produk McDonald’s turut menjadi topik hangat di media sosial walaupun umum mengetahui bahawa McDonald’s Malaysia dikendalikan oleh sebuah syarikat operasi tempatan, Gerbang Alaf Restaurants Sdn Bhd.

Meskipun McDonald’s Malaysia menyatakan bahawa perniagaan mereka telahpun diambil alih oleh Lionhorn Pte. Ltd. di bawah syarikat Kumpulan Reza dari Arab Saudi pada 2017, namun kenyataan itu masih tidak berupaya mematahkan semangat sebilangan kelompok tegar memboikot produk berkenaan.

Lebih menjadi perhatian apabila baru-baru ini, seorang wartawan penyiasat, Sulaiman Ahmed, melaporkan Arab Saudi telah meluluskan penempatan sistem pertahanan udara Amerika Syarikat (AS) di dalam sempadannya untuk melindungi Israel daripada ancaman luar.

SAUDI DEFENSE MINISTER STATEMENT

Saudi Arabia has approved the deployment of U.S. air defense systems within its borders to safeguard Israel against external threats.

During discussions on the Middle East situation, it was decided that additional air defense systems would be… pic.twitter.com/HtaOZMLK6S

— Sulaiman Ahmed (@ShaykhSulaiman) November 2, 2023

Kerjasama antara Arab Saudi dan AS dalam menyalur bantuan kepada Israel ini secara tidak langsung membuatkan orang ramai semakin berang lantas nekad memboikot barangan Arab Saudi termasuklah McDonald’s.

Bagaimanapun, tindakan rakyat Malaysia yang memilih untuk boikot produk keluaran McDonald’s itu secara tidak langsung memberi ‘tempias’ kepada lebih 21,000 pekerja syarikat tersebut yang rata-ratanya terdiri daripada anak tempatan dan bekerja demi kelangsungan hidup.

Malah, lebih memilukan apabila ada sebilangan pekerja yang diganggu seperti dipanggil dengan perkataan ‘Yahudi’ dan menerima pelbagai cemuhan hanya kerana berkhidmat di syarikat McDonald’s.

Boikot atau tidak, pilihan di tangan anda.

Author

Diyana Rahip

View all posts

View all posts


Benzina, wanita pertama berhijab di Piala Dunia Wanita

PEMAIN bola sepak wanita Mahgribi, Nouhaila Benzina, 25, mencipta sejarah baharu dalam arena bola sepak apabila menjadi pemain berhijab pertama beraksi di Piala Dunia Wanita.

Benzina yang merupakan pertahanan Mahgribi itu mewakili pasukan ASFAR (Association’s Sports of Forces Armed Royal) secara profesional di negaranya, lapor ESPN.

Pemakaian tudung dikenakan Benzina ketika beraksi itu sejajar dengan terhapusnya larangan FIFA sebelum ini yang tidak membenarkan pemain menutup bahagian kepala atas faktor kesihatan dan keselamatan.

Kapten Maghribi, Ghizlane Chebbak berkata, mereka bukan sahaja memburu keputusan di kejohanan kali ini, tetapi juga mahu budaya mereka menyinar.

“Kami berbangga menjadi negara Arab pertama beraksi di Piala Dunia Wanita dan kami memikul tanggungjawab untuk memberikan gambaran baik, menunjukkan apa yang pasukan Maghrini mampu capai,” katanya.

Sementara itu, pengasas Muslim Women in Sports Network, Assmaah Helal berkata, pemakaian hijab yang dipaparkan Benzina akan memberi inspirasi terhadap wanita lain dalam penglibatan bidang sukan.

“Saya tidak ragu bahawa semakin ramai wanita dan gadis Islam akan melihat Benzina dan benar-benar mendapat inspirasi — bukan hanya pemain, tetapi saya rasa pembuat keputusan, jurulatih, sukan lain juga akan terkesan,” ujarnya.

Author

Diyana Rahip

View all posts

View all posts


11,472 individu ditahan atas kesalahan dadah di Johor

JOHOR BAHRU: Polis Johor menahan seramai 11,472 individu atas pelbagai kesalahan dadah menerusi Op Tapis yang dijalankan di seluruh negeri ini sepanjang tempoh 1 Januari hingga Rabu lepas.

Ketua Polis Johor, Datuk Kamarul Zaman Mamat berkata, operasi ini dijalankan Jabatan Siasatan Jenayah Narkotik (JSJN) negeri melibatkan kawasan panas atau ‘hotspot’ antaranya jeti-jeti nelayan, projek perumahan rakyat (PPR), ‘port’ penagih dan kawasan Felda.

Beliau berkata, sepanjang operasi tersebut, seramai 23,973 individu telah diperiksa dengan 11,472 daripadanya ditahan atas pelbagai kesalahan dadah.

“Daripada jumlah yang ditahan itu seramai 10,692 individu terdiri daripada lelaki dan 780 individu wanita berusia 13 hingga 70 tahun atas kes bekalan (2,240 orang), memiliki dadah (3,912) dan penagih dadah (5,320).

“Turut ditahan, 3,100 individu berstatus orang dikehendaki. Seramai 796 orang yang ditahan diambil tindakan mengikut Seksyen 39C Akta Dadah Berbahaya 1952,” katanya dalam kenyataan malam tadi.

Dalam pada itu, seramai 195 tokan dadah turut ditahan dalam tempoh sama iaitu peningkatan sebanyak 43.38 peratus berbanding 136 orang dalam tempoh sama, tahun lepas.

Katanya, penahanan ke atas tokan dadah itu dilakukan mengikut Seksyen 3(1) Akta Dadah Berbahaya (ADB) (Langkah-Langkah Pencegahan Khas) 1985 selain turut dikenakan perintah tahanan dan sekatan selama dua tahun di Pusat Pemulihan Akhlak.

Tambahnya, tindakan itu dapat mengurangkan aktiviti penyalahgunaan dadah dengan mengeluarkan pengedar serta penagih dadah dari kelompok masyarakat melalui tindakan pemenjaraan untuk tempoh antara lima hingga tujuh tahun.

Beliau berkata dalam operasi yang dijalankan itu, sebanyak 2.94 tan dadah bernilai RM12.43 juta berjaya dirampas.

“Dadah yang dirampas terdiri daripada 62.22 kilogram (kg) heroin 118.87 kg, syabu (114.78kg), ketamin (18.42 kg), pil erimin 5 (54,084 biji).

“Turut dirampas pil yaba (3,974 biji), pil ekstasi (20,900 biji), serbuk ekstasi (35.17 kg), daun ketum (984.07kg), air ketum (16,743 liter), pil nospan (306 biji), serbuk dadah (267.30 kg) dan magic mushroom (18.18 kg) manakala harta sindiket dadah bernilai RM7.5 juta turut di rampas,” katanya. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Yayasan Prihatin cadang panggung wayang untuk OKU

AMPANG: Yayasan Prihatin Nasional (Prihatin) mencadangkan Kementerian Wanita dan Pembangunan Masyarakat menyediakan platform hiburan seperti panggung wayang khas untuk golongan kurang kelainan upaya (OKU).

Ketua Pegawai Eksekutif Prihatin, Datuk Mohd Aizuddin Ghazali berkata, kerajaan perlu sediakan platform hiburan untuk OKU agar mereka boleh merasai kehidupan sama seperti golongan normal, tempat yang lebih sesuai dan selesa untuk keadaan mereka hadapi.

“Ada OKU yang masih boleh menonton dan menikmati hiburan sama seperti kita, dengan cara ini mereka juga boleh bergaul, terdedah dengan masyarakat dan ia baik untuk kesihatan mereka.

“Malah wajar juga benarkan mereka berhadapan dengan kamera, mungkin boleh sertai program realiti memasak, kraftangan dan sebagainya biar dunia menyaksikan kemahiran mereka.

“Saya yakin platform ini perlu dilihat di kementerian, OKU bukan sekadar insan istimewa tetapi ada bakat yang sekarang ini tidak diberi peluang,” katanya kepada pemberita ketika hadir pada Majlis Sambutan Hari OKU Sedunia dan Ulang Tahun Pertama Restoran Roti By D’Tandoor di Off Jalan Ampang, di sini.

Majlis itu dianjurkan oleh Kumpulan Rangkaian Antarabangsa D’Tandoor bersama kanak-kanak Sindrom Down dan anak-anak yatim di Restoran ROTI by D’Tandoor.

Ketua Eksekutif Perkeso, Datuk Seri Dr Mohammed Azman Aziz Mohammed hadir merasmikan majlis tersebut.

Turut hadir, Pengasas D’Tandoor, Datuk Abdul Malik Abdullah dan Ketua Pegawai Operasi GISB Holdings, Datuk Lokman Hakim Pfordten.

Majlis ini adalah satu inisiatif Kumpulan Rangkaian Antarabangsa D’Tandoor yang berganding bahu dengan Yayasan Prihatin agi meraikan sambutan Hari OKU Sedunia dengan golongan yang kurang berupaya sebagai tanda kesyukuran dan juga berkongsi kebahagiaan dengan mereka.

Objektif utama majlis tersebut adalah untuk melahirkan masyarakat prihatin dan cakna dengan masyarakat sekeliling serta membuang sifat mementingkan diri dalam kalangan masyarakat.

Golongan orang kurang upaya (OKU) merupakan sebahagian daripada masyarakat. Oleh itu, mereka mempunyai kesaksamaan hak dan peluang untuk menjalani kehidupan seperti anggota masyarakat yang lain.

Author

Tun Puteh Wanti

View all posts

View all posts


Amirudin umum portfolio Exco Selangor

SHAH ALAM: Bahagian kewangan dan tindakan ekonomi antara lima portfolio penting dipegang Menteri Besar Selangor, Datuk Seri Amirudin Shari dalam pentadbiran negeri itu pada penggal ini.

Selain itu, Ahli Dewan Undangan Negeri (ADUN) Sungai Tua itu turut bertanggungjawab menguruskan pembangunan tanah dan sumber awam.

Malah, Amirudin turut memegang bahagian permodenan pentadbiran dan digitalisasi kerajaan, komunikasi strategik serta pendidikan dan pembangunan modal insan.

Perkara itu diumumkan Amirudin dalam satu sidang media, selepas mempengerusikan Majlis Mesyuarat Kerajaan Negeri (MMKN) di bangunan Pentadbiran Kerajaan Negeri, di sini pada Rabu.

Selain itu, beliau turut mengumumkan portfolio dipegang oleh 10 ahli MMKN lain.

Ia antara lain menyaksikan ADUN Kinrara, Ng Sze Han memegang portfolio Exco Pelaburan Perdagangan dan Mobiliti; ADUN Pandan Indah, Ir Izham Hashim sebagai Exco Infrastruktur dan Pertanian; manakala Borhan Aman Shah dilantik Exco Perumahan dan Kebudayaan.

Majlis sama turut mengumumkan portfolio dipegang oleh tujuh muka baharu Exco Selangor.

ADUN Sekinchan, Ng Suee Lim yang sebelum ini merupakan Speaker DUN Selangor ditugaskan untuk memegang portfolio Exco Kerajaan Tempatan dan Pelancongan.

Pengumuman itu turut menyaksikan ADUN Taman Templer, Anfaal Saari dilantik Exco Pembangunan Wanita dan Kebajikan Masyarakat.

Pada masa sama, ADUN Sungai Air Tawar, Datuk Rizam Ismail pula ditugaskan untuk memegang portfolio Exco Kemajuan dan Perpaduan manakala ADUN Bandar Utama, Jamaliah Jamaluddin dilantik Exco Kesihatan Awam dan Alam Sekitar.

ADUN Kota Anggerik, Mohd Najwan Halimi dilantik Exco Belia Sukan dan Keusahawanan, manakala ADUN Banting, Papparaidu A/L Veraman pula memegang portfolio Exco Sumber Manusia dan Pembasmian Kemiskinan

Malah, ADUN Seri Setia, Mohammad Fahmi Ngah yang pertama kali menjadi Exco memegang portfolio Hal Ehwal Agama Islam dan Pembudayaan Inovasi.

Author

Fazleen Safina Abd Jamil

View all posts

View all posts


JB dilanda banjir kilat, satu PPS dibuka

JOHOR BAHRU: Hujan lebat lebih dua jam pada 7 malam tadi menyebabkan satu pusat pemindahan sementara (PPS) dibuka di Johor melibatkan daerah Johor Bahru.

Jawatankuasa Pengurusan Bencana Daerah (JPBD) dalam kenyataan memaklumkan, setakat 8 pagi ini, seramai 17 mangsa daripada tiga keluarga dipindahkah ke PPS selepas rumah mereka dinaiki air.

“Kesemua mangsa dari Kampung Paya Kenangan di sini ditempatkan di PPS Sekolah Kebangsaan Bukit Mutiara yang dibuka pada 10.30 malam tadi,” menurut kenyataan itu.

Menurut JPBD, paras air Sungai Skudai, Kampung Pasir di sini menunjukkan bacaan 0.3 m iaitu paras waspada selain cuaca di Mersing dan Kota Tinggi dilaporkan hujan, manakala lapan daerah lain mendung hari ini. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Anak sulung Najib sah bertanding, antara 25 calon muka baharu BN di DUN Pahang

KUANTAN: Anak sulung bekas Perdana Menteri Datuk Seri Najib Tun Razak, Datuk Mohamad Nizar sah akan bertanding pada Pilihan Raya Umum Ke-15 (PRU15) selepas beliau diumumkan sebagai antara 25 calon muka baharu Barisan Nasional (BN) bagi Dewan Undangan Negeri (DUN) Pahang.

Pengerusi BN Pahang, Datuk Seri Wan Rosdy Wan Ismail mengumumkan Mohamad Nizar yang merupakan Ketua Pemuda UMNO Pekan sebagai calon DUN Peramu Jaya, satu daripada empat DUN di bawah Parlimen Pekan.

Penyandang DUN Peramu Jaya, Datuk Seri Sh Mohmed Puzi Sh Ali pula telah diumumkan sebagai calon BN untuk Parlimen Pekan, yang sebelum ini disandang Najib.

Turut menjadi calon muka baharu BN ialah Setiausaha Akbar Menteri Besar Pahang yang juga pernah menjadi Setiausaha Akhbar Menteri Pertahanan Datuk Seri Hishammuddin Tun Hussein, iaitu Fadzli Mohamad Kamal yang akan bertanding di DUN Dong.

Pengumuman calon BN DUN Pahang di sini hari ini, turut dihadiri Perdana Menteri Datuk Seri Ismail Sabri Yaakob, yang telah diumumkan akan mempertahankan kerusi Parlimen Bera yang disandangnya sejak 2004.

Selain itu, Wan Rosdy berkata, calon baharu di DUN Pahang ialah Wong Yah Wah (Tanah Rata), Lim Teck Hoe (Tras), Faezah Ishak (Tahan), Muhammad Fasal Jamlus (Damak), Datuk Mustaffar Kamal (Beserah), Khairul Hisham Omar (Semambu), Tee Choon Ser (Teruntum), Nara @ Nikmat Nordin (Tanjung Lumpur) dan Datuk Umar Arbain Dollah (Sungai Lembing).

Turut kali pertama dicalonkan ialah Fauziah Abd Wahab (Panching), Jamaluddin Md Marzuki (Luit), Mohd Khairudin Mohd Ali Hanafiah (Kuala Sentul), Saiful Anuar Mokhtar (Chenor), Datuk Rodzuan Zaaba (Jenderak), Datuk Ramzi Sudin (Lanchang) serta Wong Siew Mun (Bilut).

Calon baharu lain ialah Datuk Amizar Abu Adam (Ketari), Datuk Seri Johari Harun (Pelangai), Datuk Sabariah Saidin (Guai), Yee Cheng Hwa (Triang), Khaizulnizam Mohamad Zuldin (Kemayan), Norhasmimi Abdul Ghani (Jengka) dan Wong Tze Shiang (Mentakab).

Daripada 42 DUN di Pahang, UMNO setakat ini akan bertanding di 34 kerusi, MCA enam kerusi manakala calon bagi dua DUN iaitu Cheka dan Sabai tidak diumumkan pada pengumuman hari ini.

Berdasarkan pengumuman calon, seorang Ahli Majlis Mesyuarat Kerajaan Negeri (Exco) digugurkan iaitu Pengerusi Jawatankuasa Kerja Raya, Pengangkutan dan Kesihatan Datuk Seri Norolazali Sulaiman yang merupakan penyandang DUN Guai.

Dua lagi Exco iaitu Pengerusi Jawatankuasa Pelancongan, Kebudayaan, Alam Sekitar, Perladangan dan Komoditi Datuk Seri Mohd Sharkar Shamsuddin yang merupakan penyadang DUN Lanchang telah diumumkan akan bertanding di Parlimen Temerloh manakala Pengerusi Jawatankuasa Perpaduan, Kebajikan Masyarakat, Pembangunan Wanita dan Keluarga Datuk Seri Shahaniza Shamsuddin ke Parlimen Maran selepas tiga penggal di DUN Kuala Sentul.  – BERNAMA


Kuasa tular dan manusia masa kini

PEPATAH dahulu menyatakan, mata pena lebih tajam dari mata pedang. Namun, pepatah ini seharusnya ditukar menjadi ‘kuasa tular lebih tajam dari mata pena’.

Kemajuan teknologi ditambah pula dengan kemampuan masyarakat zaman kini memiliki telefon pintar dan kebolehan mereka merakam serta menularkan sesuatu kejadian di media sosial menyemarakkan lagi aktiviti viral.

Apa sahaja isu yang berlaku dalam kalangan masyarakat yang dirasakan tidak akan mendapat perhatian atau lambat untuk mendapat keadilan, pasti ditularkan bagi menarik perhatian sebilangan pihak sama ada kerajaan, pembangkang, NGO mahupun individu perseorangan untuk menghulurkan bantuan.

Boleh dikatakan bahawa kuasa tular berupaya membuka jalan penyelesaian yang pantas kerana pelaku sesuatu peristiwa akan tertangkap dengan bukti seperti rakaman gambar, video dan audio.

Bagaimanapun, kuasa viral ini turut berupaya mewujudkan satu situasi yang menakutkan sehingga mengakibatkan privasi seseorang ‘terkubur’.

Malah, kesalahan kecil yang dilakukan tanpa sengaja juga berupaya menjadi bahan untuk ditularkan.

Jika betul perbuatan yang ditularkan itu adalah negatif dan dilakukan dengan sengaja, sewajarnya si pelaku mendapat hukuman yang setimpal.

Namun, bagaimana pula nasib mereka yang tanpa sengaja melakukan kesalahan sehingga tular di media sosial oleh individu yang tidak bertanggungjawab?

Kuasa tular & Filem Vikruthi

Bercerita tentang isu ini, sebuah filem kisah benar Malayam bertajuk Vikruthi memberikan jawapan kepada persoalan menularkan perbuatan yang tidak benar dan bagaimana individu yang tidak bersalah menjadi mangsa kepada dunia teknologi ini. Kesan yang timbul bukan sahaja kepada individu yang terlibat tetapi kepada seluruh ahli keluarga.
Dalam filem tersebut, seorang lelaki bergelar suami dan bapa yang bertanggungjawab tetapi pekak dan bisu, telah tertidur dalam keadaan yang sangat letih dalam sebuah tren metro selepas seharian menjaga anak perempuanya di hospital. Oleh sebab lelaki terbabit pekak, segala cemuhan dan kata-kata orang sekelilingnya tidak didengar oleh beliau.

Seorang individu yang kurang bertanggungjawab telah merakam peristiwa berkenaan dan menularkan isu ini untuk mendapat view dan like. Apa yang menjadikan isu ini lebih buruk ialah individu yang merakam dan tularkan peristiwa itu menyatakan bahawa lelaki bisu berkenaan mabuk dan kerana itu tidur tanpa sedarkan diri di dalam kenderaan awam.

Rakaman itu tular sehingga lelaki pekak dan bisu berkenaan hampir kehilangan kerja dan anaknya mengalami tekanan perasaan yang teruk kerana dibuli oleh rakan-rakan yang lain kerana menganggap bapanya pemabuk dan melakukan perbuatan yang memalukan.

Walaupun perakam video itu telah dikesan dan permohonan maaf telah dibuat, namun kesan emosi yang dialami oleh keluarga mangsa masih kekal.

Kehidupan tidak boleh menjadi seperti sedia kala bak kata pepatah, terlajak perahu boleh diundur, terlajak kata buruk padahnya.

Filem ini merupakan sebuah karya yang sangat menarik dengan pengisian nasihat kepada netizen. Setiap pelayar media sosial harus menonton filem Vikruthi untuk melihat dan belajar mengenai kesan buruk apabila sesuatu perkara yang tidak betul ditularkan.

Berbalik kepada perbuatan tular dan situasi di Malaysia, harus diingatkan tindakan tular tanpa sebarang siasatan bukan sahaja boleh menyebabkan kehidupan seseorang menjadi huru hara, malah mendatangkan pelbagai masalah lain termasuk masalah perkauman, stereotaip, prejudis dan sebagainya.

Sebagai seorang pengguna media sosial yang beretika, fikir dan siasat dahulu segala yang dilihat dan dirakam sebelum disiarkan pada media sosial.

Jangan sebab hendakkan view dan like, masa depan orang lain kita hancurkan.
Fikir dahulu sebelum buat.

Oleh: DR RANI ANN BALARAMAN
Pusat Pengajian Komunikasi, Universiti Sains Malaysia (USM)

Author

MEDIAVARIASI

View all posts

View all posts


Pencapaian terburuk kontinjen Malaysia dalam sejarah Sukan SEA

PHNOM PENH: Kontinjen Malaysia sekali lagi mencatatkan pencapaian terburuk dalam sejarah Sukan SEA dengan menduduki tempat ketujuh dan gagal mencapai sasaran 40 pingat emas yang ditetapkan sebelum ini pada edisi 2023 di Kemboja, malam tadi.

Pada hari semua acara pingat berakhir pada Rabu, pencapaian negara pada edisi ke-32  di sini lebih mengecewakan, malah lebih buruk ketika temasya sama di Hanoi, Vietnam, tahun lalu.

Selepas temasya sukan dwitahunan itu melabuhkan tirai, malam Khamis, kontinjen negara akan pulang dengan detik hitam di pentas Sukan SEA apabila hanya mengutip 34 pingat emas, 45 perak dan 97 gangsa untuk menghuni tangga ketujuh keseluruhan.

Malaysia mengakhiri cabaran pada kedudukan keenam keseluruhan dengan 39 emas, 45 perak dan 90 gangsa di Hanoi, tahun lalu dan sebelum itu pada kedudukan sama pada edisi 1983 di Singapura.

Lebih mengecewakan apabila Malaysia dengan 676 atlet berada di bawah Singapura, Filipina dan Kemboja.

Pada saingan pada Rabu, Malaysia berjaya menambah empat pingat emas menerusi atlet sukan tari, Sam Jee Lek, pasukan hoki lelaki dan wanita serta atlet kick boxing Ahmad Nor Iman Hakim Rakib.

Selepas tamat saingan hari ke-11, Vietnam muncul juara keseluruhan apabila mengutip keseluruhan 136 emas, 105 perak dan 114 gangsa, diikuti Thailand 108-95-108 manakala Indonesia di tempat ketiga 85-81-109.

Tuan rumah Kemboja berada di kedudukan keempat dengan mengutip keseluruhan 81-74-126 manakala Filipina di tempat kelima 58-86-116 sementara Singapura di posisi keenam 51-42-64. – BERNAMA


Dua anggota PGA8 maut dalam kemalangan, langgar belakang lori tepi jalan

KOTA BHARU: Dua anggota Pasukan Gerakan Am (PGA8) maut selepas kereta dinaiki mereka melanggar belakang sebuah lori yang diletakkan di bahu jalan di Jalan Rantai Panjang-Pasir Mas, pagi tadi.

Ketua Polis Daerah Pasir Mas, ACP Mohd Nasaruddin M Nasir berkata, kejadian pada 4.25 pagi itu menyebabkan Lans Koperal Jerry Layong Nyalin, 32, dan Koperal Juna Jembat, 39, meninggal dunia di tempat kejadian akibat cedera parah di bahagian kepala.

“Kedua-dua mangsa yang bertugas di Batalion 8 PGA di Pengkalan Chepa, di sini, menaiki kereta jenis Perodua Myvi.

“Ketika kejadian pemandu lori tiada di dalam kenderaan tersebut dan mayat kedua-dua mangsa dibawa ke Hospital Pasir Mas untuk bedah siasat,” katanya dalam kenyataan hari ini. – BERNAMA


Kereta jadi ‘tebusan’, sindiket tarik kereta ‘cekik’ harga

KUALA LUMPUR: Sebelum ini, tular isu tunda kereta di Pusat Pameran Pertanian, Hortikultur dan Agro Pelancongan Malaysia (MAHA) pada Ogos 2022, kerana dikatakan menunda kereta pengunjung termasuk milik pihak media tanpa sebarang notis.

Syarikat ‘towing’ berkenaan, malah lebih berani menunda kenderaan dengan saman RM100 walaupun tidak ada lesen tunda untuk menunda di lokasi berlangsung program, MAEPS, Serdang ketika itu, sehingga Kementerian Pertanian dan Industri Makanan (MAFI) mengarah untuk menghentikan operasi berkenaan serta-merta.

Sumber pernah mendedahkan syarikat tunda kenderaan menjana keuntungan sehingga 80 peratus setiap kereta.

Dalam kisah yang hampir sama, Jumaat lalu, seorang lelaki, mendakwa dia dipaksa untuk membayar RM5,500 untuk menebus kereta jenis Mazda miliknya selepas ditunda oleh satu ejen tarik kenderaan di kawasan Puchong, tanpa sebarang notis.

Ia berlaku selepas Najib Nazri, pemilik kenderaan terbabit terkejut selepas mendapati keretanya ‘hilang dicuri’, sebelum ke balai polis berdekatan untuk membuat laporan.

Bagaimanapun, dia dimaklumkan, siasatan pihak polis bahawa keretanya bukan dicuri sebaliknya ditarik kerana ada tunggakan pembayaran.

“Kami kemudian ke bank, pihak bank kata tunggakan kereta RM2,220. Jadi, kami minta nombor telefon ejen tarik kenderaan daripada pihak bank.

“Kami hubungi ejen pertama, tapi tak dapat hubungi. Kami hubungi ejen kedua, Puan Suzaina mewakili sistem Ambank maklum, semua jumlah yang saya perlu bayar adalah RM5,500,” katanya kepada MEDIA VARIASI ketika ditemui di pusat Persatuan Pengguna Islam Malaysia (PPIM), di sini.

Pengarah seni itu mempersoalkan kewajaran jumlah bayaran yang dikenakan pihak penarik kenderaan dengan harga melampau.

“Sudahlah kereta ditarik tanpa notis sama ada surat atau panggilan mesej.

“Sindiket tarik kereta datang ke rumah tanpa maklumkan apa-apa terus tarik ketika kami sekeluarga sedang tidur.

“Saya hutang dengan bank atas dasar tunggakan, tapi pihak ketiga kata tertunggak RM5,500. Tak masuk akal,” katanya.

Dia percaya, syarikat penarik kenderaan berkenaan berkomplot dengan pihak bank kerana merasakan ada yang tidak kena dengan proses mengambil semula keretanya.

“Jumlah bayaran untuk tebus kereta sendiri dilihat tak wajar. Jadi, yang mana saya perlu ikut. Kalau tak bayar, dua minggu lagi, syarikat tarik kenderaan akan lelong kereta saya pula kerana kononnya sudah ada pembeli menunggu.

“Bagi saya, ini adalah penganiayaan. Mengikut apa yang saya rasa, sindiket ini ada libatkan pihak ketiga dengan pihak dalaman bank. Jadi, sebab itu, saya terus ke PPIM untuk dedahkan ini,” katanya.

Beliau percaya wujud konspirasi antara bank dan pihak penarik kereta kerana tiada sebarang notis diberi sebelum tarik.

“Caj yang dikenakan sindiket tarik kereta adalah sesuka hati dan tiada kawalan, siapa boleh pantau mereka, ” katanya.

Author

Tun Puteh Wanti

View all posts

View all posts


Biar diri saya ditohmah tetapi jangan sentuh parti – Zahid

PUTRAJAYA: Ibarat seorang pendekar yang diamanahkan untuk melindungi, pantang disentuh pasti melawan.

Begitulah prinsip perjuangan dan jati diri seorang Presiden UMNO, Datuk Seri Dr Ahmad Zahid Hamidi apabila ada pihak tidak bertanggungjawab ‘menyentuh’ parti keramat yang dicintainya, lahir dari perpaduan, perjuangan orang Melayu.

Kerana kasih dan cintanya terhadap UMNO, Ahmad Zahid tidak peduli jika ada yang menohmah, mengeluarkan kata nista terhadap dirinya.

Tetapi tidak sesekali membiarkan orang merendah-rendahkan atau memburukkan UMNO dan Barisan Nasional (BN).

Beliau menegaskan kepada MEDIA VARIASI sanggup bangkit melawan semula pihak berkenaan.

“Siapa yang ‘attack’ saya, puji saya, saya tak kisah, tetapi apabila menyentuh tentang parti (UMNO), saya tidak akan biarkan…. (lawan), saya mesti keluarkan.

“KJ (Khairy), masa kempen pilihan raya (PRU15)… bantai Presiden tak mengapa, tetapi apabila kata UMNO ni buruk, UMNO ni rosak, ha tunggulah.

“Saya tak pernah ambil ‘port’ (kisah), tentang orang attack saya secara peribadi, berapa lama dah Annuar Musa bantai saya, saya biarkan sahaja sehinggalah dia sentuh parti kalau parti di’attack’ memang saya tidak ada kompromi…,” katanya ketika ditemui di pejabat rasmi TPM, di sini.

Seperti yang diketahui, Zahid yang juga Menteri Kemajuan Desa dan Wilayah dan Ahli Parlimen Bagan Datuk itu berasal dari keturunan Jawa, berhati keras, tekad dan bulat.

Mana tidaknya, adiknya, Datuk Abd Hakim Hamidi, sebelum ini tampil membetulkan fakta sejarah asal usul keturunan mereka iaitu daripada keturunan Raden Ongko Joyo yang lahir tahun 1280 di Santren, Jogyakarta, dikatakan sering menyilang pedang di belakang badannya tanda seorang pejuang.

Author

Tun Puteh Wanti

View all posts

View all posts


PRU15: SPRM terima 11 aduan salah guna kuasa, rasuah setakat ini – Azam Baki

KOTA BHARU: Suruhanjaya Pencegahan Rasuah Malaysia (SPRM) menerima 11 aduan berkaitan rasuah dan salah guna kuasa sejak kempen Pilihan Raya Umum ke-15 (PRU15) bermula Sabtu lepas.

Ketua Pesuruhjaya SPRM, Tan Sri Azam Baki berkata, maklumat berkenaan diterima melalui bilik gerakan suruhanjaya itu yang beroperasi 24 jam dan akan dikaji serta diteliti terlebih dahulu untuk disiasat di bawah Akta SPRM 2009.

“Jumlah itu diterima sepanjang tempoh kempen secara bersemuka dan melalui media.

“Tidak semua maklumat diambil kerana SPRM akan meneliti bahawa perkara yang disalurkan adalah betul kerana ada maklumat yang hanya cakap-cakap sahaja,” katanya.

Beliau berkata kepada pemberita selepas Istiadat Pengurniaan Kehormatan Kelantan Sempena Hari Keputeraan ke-53 Sultan Kelantan Sultan Muhammad V di Istana Balai Besar di sini hari ini.

Pada 5 November lepas, SPRM melancarkan bilik gerakan di seluruh negara bagi memudahkan orang ramai menyalurkan maklumat serta aduan berkaitan perbuatan rasuah dan salah guna kuasa pada PRU15. – BERNAMA


Dulu nampak calon BN pengundi lari, sekarang datang salam – Syed Ibrahim

SERI KEMBANGAN: ‘Angin’ sokongan pengundi yang dulunya berpihak kepada Pakatan Harapan (PH) melalui gelombang politik pada Pilihan Raya Umum ke-14 (PRU14), kini sudah beralih kepada Barisan Nasional (BN).

Calon BN Parlimen Puchong, Datuk Seri Syed Ibrahim Kader berkata, kelihatan perubahan sentimen pengundi kepada BN melalui kempen yang telah dijalankan oleh beliau selaku calon serta pasukan jentera mendapat reaksi positif serta penerimaan tawaran yang dikemukakan oleh BN setelah sesi penerangan yang dilakukan difahami oleh pengundi.

“Setelah saya turun padang melalui sesi walkabout, kelihatan sambutan yang diberikan oleh masyarakat setempat dan pengundi Puchong kepada BN amat baik. Penerangan yang dibuat oleh saya selaku calon dan pasukan jentera apa yang BN boleh bawa kepada mereka sekiranya saya dipilih, mereka memberi reaksi yang positif.

“Ini sangat berbeza tahun 2018 ketika PRU14, apabila mereka nampak sahaja calon BN, pengundi akan lari, kita dapat memahami gelombang politik pada ketika itu. Namun mood dan sentimen pengundi sudah berbeza.

“Hari keempat saya turun berkempen sejak hari penamaan calon pada Sabtu lalu, sambutan dan penerimaan sangat menggalakkan. Mereka cari dan datang salam kepada kita. Ini menunjukkan pengundi di sini khususnya Melayu sudah menerima kita kembali,” katanya kepada MEDIA VARIASI selepas melakukan sesi walkabout di sekitar kawasan Seri Kembangan ketika berkempen.

Jelas calon BN Puchong itu lagi, pengundi di Puchong mula menyedari bahawa BN merupakan parti yang boleh menunaikan janji bagi menyelesaikan isu setempat setelah PH gagal melaksanakannya walaupun telah diberi mandat sejak tahun 2008.

Author

Mohamad Fitri Hazim Hazam

View all posts

View all posts


Brazil tewaskan Switzerland, sahkan tempat di pusingan 16 terbaik Piala Dunia

DOHA: Jaringan lewat Casemiro mengesahkan tempat bagi Brazil dalam peringkat kalah mati Piala Dunia dengan kemenangan 1-0 ke atas Switzerland dalam perlawanan Kumpulan G di sini pada Isnin.

Casemiro meletakkan pasukannya di hadapan pada minit ke-83 apabila rembatan kali pertamanya gagal dihalang Manuel Akanji selepas hantaran dari Rodrygo, lapor Xinhua.

Brazil telah memenangi sembilan perlawanan dan mengesahkan tempat ke kelompok 16 terbaik kejohanan bola sepak dengan berbaki satu perlawanan menentang Cameroon pada Jumaat.

Switzerland perlu mengalahkan Serbia untuk menjamin tempat ke pusingan seterusnya. – BERNAMA


Najib tiba di mahkamah dengar rayuan akhir kes seleweng RM42 juta dana SRC

PUTRAJAYA: Bekas Perdana Menteri Datuk Seri Najib Tun Razak tiba di Mahkamah Persekutuan hari ini bagi prosiding rayuan akhir kes penyelewengan RM42 juta dana SRC International Sdn Bhd yang dihadapinya.

Beliau yang memakai sut lengkap berwarna hitam tiba di mahkamah pada 9.22 pagi ditemani beberapa pembantu dan juga peguamnya.

Ahli Parlimen Pekan itu yang turut ditemani anaknya Datuk Mohd Nizar sempat melambai ke arah media sebelum memasuki mahkamah

Pendakwaan diketuai Timbalan Pendakwa Raya ad hoc Datuk V.Sithambaram dan peguam Hisyam Teh Poh Teik mewakili Najib tiba di mahkamah pada kira-kira 8 pagi.

Lebih 30 agensi media dari dalam dan luar negara mula berkumpul seawal 7 pagi bagi membuat liputan kes tersebut.

Pekarangan Istana Kehakiman mula dibanjiri lebih 300 penyokong yang majoritinya ahli UMNO dan turut sama Presiden Makkal Sakthi Datuk Seri RS Thanenthiran.

Ketika hujan lebat seawal 7 pagi, kelihatan 10 bas yang membawa penyokong dari Pekan, Pahang terdiri daripada ahli UMNO dan ketua cawangan UMNO Pahang serta ahli Jawatankuasa Pembangunan dan Keselamatan Kampung Pahang parkir berhampiran Istana Kehakiman.

Seorang individu yang mahu dikenali sebagai Rustam berkata mereka bergerak dari Pekan pada 1 pagi tadi dan singgah di Masjid Putra di sini untuk menunaikan solat subuh sebelum ke Istana Kehakiman.

Pada 28 Julai 2020, Hakim Mahkamah Tinggi ketika itu Datuk Mohd Nazlan Mohd Ghazali yang kini hakim Mahkamah Rayuan, menjatuhkan hukuman penjara 10 tahun kepada Najib bagi setiap tiga pertuduhan pecah amanah jenayah (CBT) dan setiap tiga pertuduhan pengubahan wang haram, dan penjara 12 tahun serta denda RM210 juta (jika gagal bayar, penjara lima tahun) bagi tuduhan menyalahgunakan kedudukan.

Tahun lepas, Mahkamah Rayuan mengekalkan keputusan Mahkamah Tinggi dan menolak rayuan Najib untuk mengetepikan sabitan dan hukuman penjara serta denda. – BERNAMA


Rafizi gesa wakil rakyat, pemimpin PKR dilantik jawatan kerajaan tidak lupakan parti

Rafizi berkata, beliau faham mengenai tanggungjawab yang perlu dilakukan dalam kerajaan, namun pemimpin PKR perlu sedar jika tidak kerana parti, ahli serta jentera parti, mereka tidak akan menang pilihan raya dan mendapat jawatan dalam kerajaan.

Katanya, wakil rakyat dan pemimpin yang dilantik sama ada ke jawatan menteri, timbalan menteri dan setiausaha politik perlu bijak membahagikan masa dan perkara sama perlu dilakukan oleh mereka yang memegang jawatan di peringkat kerajaan negeri.

“Kadang-kadang kita terbawa-bawa dengan urusan kementerian semata-mata, kita kerja di kementerian ataupun di kerajaan negeri dari 8 pagi sampai 6 petang secara rasmi, kita masih lagi ada masa dari 6 petang hingga 12 tengah malam setiap hari dan ada masa lagi pada Sabtu dan Ahad untuk parti dan juga rakyat,” katanya semasa berucap pada Konvensyen Pilihan Raya PKR Negeri Kedah dan Pulau Pinang di sini, malam tadi.

Rafizi yang juga Menteri Ekonomi berkata, mereka yang dilantik ke pelbagai jawatan dalam kerajaan juga perlu mengekalkan gaya dan pembawaan diri semasa parti menjadi pembangkang sebelum ini dengan sentiasa mendekatkan diri dengan rakyat.

“Wakil rakyat sedia ada, tanggungjawab kita bukan sahaja tengok dan buat kerja tetapi kena pastikan kandungan dan cara kita buat kerja itu kena dengan cara dan citarasa rakyat,” katanya.

Justeru, beliau mengingatkan mana-mana ahli parti itu yang berhasrat menjadi calon pada Pilihan Raya Negeri di enam negeri akan datang agar memikirkan cara yang betul untuk menyantuni rakyat.

Dalam pada itu, Rafizi menegaskan PKR perlu mempertahankan lima kerusi tradisi Dewan Undangan Negeri (DUN) di Kedah yang dimenangi sejak 2008 iaitu Sidam, Bakar Arang, Bukit Selambau, Kulim dan Lunas.

Bagaimanapun, beliau mengakui wujud risiko dan cabaran besar kepada PKR untuk mengekalkan kerusi berkenaan berikutan peralihan sokongan pengundi Melayu kepada Perikatan Nasional (PN) pada Pilihan Raya Umum ke-15 yang lepas. – BERNAMA


IPD Ipoh lancar Op Selamat ke-20

IPOH: Ibu Pejabat Polis Daerah (IPD) Ipoh melancarkan Op Selamat ke-20 sempena perayaan Aidilfitri untuk memantau semua jalan utama di dalam daerah Ipoh agar aliran trafik berjalan lancar dan keselamatan pengguna terjamin.

Ketua Polis Daerah Ipoh, ACP Yahaya Hassan berkata, fokus utama Op Selamat di seluruh negara adalah untuk memastikan aliran trafik lancar, meminimumkan kes kemalangan jalan raya, keterjaminan keselamatan harta benda dan premis kediaman serta menurunkan kadar jenayah pecah rumah semasa musim perayaan.

“Semua jentera IPD Ipoh akan digemblengkan termasuklah elemen balai, kereta peronda (MPV), unit rondaan bermotosikal (URB), polis trafik termasuk risikan dan operasi akan diatur gerak secara sistematik.

“Bahagian Siasatan dan Penguatkuasaan Trafik Daerah (BSPTD) Ipoh turut akan melancarkan Op Lancar, Op Payung, Op Samseng Jalanan, Op Motosikal, Op Perdagangan, Op Pelbagai dan Op Bersepadu yang turut melibatkan beberapa agensi penguatkuasaan lain bagi memastikan penguatkuasaan dapat dilaksanakan sepanjang tempoh musim perayaan,” katanya dalam satu kenyataan hari ini.

Yahaya berkata, Op Lancar juga turut dilakukan di semua kawasan yang dijangka berlaku kesesakan aliran lalu lintas akibat pergerakan pengguna jalan raya.

“Kita tumpu kepada kawasan hotspot dalam daerah Ipoh yang kita jangkakan berlaku kesesakan lalu lintas ekoran orang ramai pulang ke kampung halaman.

“Pihak polis juga meminta pengguna jalan raya agar peka dengan informasi terkini berkaitan aliran trafik semasa agar tidak terjebak dalam kesesakan di samping patuh kepada undang-undang jalan raya,” katanya. – BERNAMA


Tanah runtuh: 51 dewasa, 30 kanak-kanak berdaftar di tapak perkhemahan malam tadi

KUALA LUMPUR: Seramai 51 dewasa dan 30 kanak-kanak mendaftar untuk bermalam di tapak perkhemahan di Father’s Organic Farm, Gohtong Jaya, Batang Kali, yang dilanda tanah runtuh awal pagi tadi, kata individu bertanggungjawab di tapak perkhemahan itu yang hanya ingin dikenali sebagai Chang.

“Jumlah itu terdiri daripada mereka yang telah mendaftar di tapak perkhemahan,” katanya kepada Bernama ketika dihubungi.

Bagaimanapun Chang berkata beliau tidak pasti sama ada terdapat kanak-kanak berusia bawah empat tahun di tapak perkhemahan kerana mereka tidak perlu mendaftar, dan hanya kanak-kanak berumur antara empat dan 12 tahun perlu mendaftar.

Chang berkata, mereka yang berkhemah kebanyakannya mempunyai pertalian keluarga dan tidak melibatkan kumpulan pelajar sekolah atau universiti.

Laporan awal media menyebut kira-kira 100 orang berada di tapak perkhemahan itu yang dikhuatiri terperangkap dalam kejadian tanah runtuh berketinggian 30 meter berhampiran ladang organik berkenaan.

Setakat 11 pagi, 53 mangsa telah dibawa keluar dari tempat kejadian manakala sembilan maut dalam kejadian itu.

Operasi mencari dan menyelamat masih diteruskan di lokasi kejadian. – BERNAMA


KPDN cadang wujud direktori peniaga tawar Menu Rahmah – Salahuddin

SEREMBAN: Terdapat 901 peniaga Bazar Ramadan Rahmah (BRR) telah berdaftar dengan Kementerian Perdagangan Dalam Negeri dan Kos Sara Hidup bagi melaksanakan inisiatif Menu Rahmah setakat ini, kata Menterinya, Datuk Seri Salahuddin Ayub.

Salahuddin berkata, susulan sambutan mengalakkan itu kementerian bercadang untuk membangunkan pangkalan data yang lebih komprehensif bagi memperluaskan Menu Rahmah untuk dipasarkan di pasar malam dan pasar harian.

“Kita menjangkakan dengan sistem pendaftaran yang lebih efisyen, promosi dapat dipergiatkan, saya jangkakan pada tahun depan jumlah peniaga akan meningkat sekali ganda lagi.

“Kementerian akan pastikan bahawa peniaga ini dapat meneruskan aktiviti mereka dan saya yakin ia dapat dilakukan di Bazar Ramadan, pasar malam atau pasar harian,” katanya kepada pemberita selepas mengadakan tinjauan mesra dan melancarkan BRR dan Program Inisiatif Pendigitalan Sektor Peruncitan (REDI) Peringkat Negeri Sembilan di BRR Bandar Prima, Senawang, di sini, hari ini.

Salahuddin berkata, menerusi usaha itu kementerian akan mengadakan libat urus dengan peniaga terlibat dan peniaga akan diberikan kursus jangka pendek untuk membantu meningkatkan jualan mereka serta berbincang mengenai bantuan yang dapat disalurkan kepada peniaga.

Dalam pada itu, Salahuddin berkata, pihaknya turut menerima keluhan daripada beberapa peniaga yang mengalami masalah penjualan makanan Menu Rahmah ini namun pada skala yang kecil.

“Saya ada mendengar keluhan itu, kita hantar pegawai berjumpa dan temu bual mereka, boleh dikatakan yang mengadu itu kes terpencil kerana melalui pemerhatian kita, mungkin lokasi penyediaan menu belum dikenali dan perkara itu diambil perhatian supaya dapat pergiatkan promosi menu tersebut,” katanya.

Terdahulu, Salahuddin turut menyampaikan sumbangan Bakul Rahmah iaitu sepersalinan pakaian kepada 50 anak yatim dan asnaf serta menyampaikan sumbanganSuruhanjaya Syarikat Malaysia (SSM) kepada 10 asnaf dari Taman Satria Senawang. – BERNAMA


Vietnam mara ke Final Piala AFF

KUALA LUMPUR: Seperti dijangka, Vietnam melangkah ke final Piala Persekutuan Bolasepak ASEAN (AFF) 2022 selepas menewaskan Indonesia 2-0 pada perlawanan separuh akhir kedua di Stadium Nasional My Dinh di Hanoi, malam tadi.

Penyerang, Nguyen Tien Linh muncul wira skuad Golden Star Warriors selepas meledak kedua-dua gol untuk membantu pasukan mencipta kejayaan di laman sendiri.

Selepas gagal beraksi pada tahap terbaik ketika seri tanpa jaringan pada aksi separuh akhir pertama di Jakarta Jumaat lepas, Vietnam memulakan permainan malam ini dengan bergaya apabila mendahului seawal minit ketiga selepas Tien Linh menyudahkan umpanan Do Hung Dung.

Anak buah, Park Hang Seo kemudian terlepas peluang menggandakan kedudukan menerusi sepakan percuma, Doan Van Hau yang sedikit tersasar pada minit ke-30 sebelum penjaga gol Indonesia Nadeo Argawinata cemerlang menyelamatkan percubaan Pham Tuan Hai seminit kemudian.

Selepas kedudukan 1-0 memihak pasukan tuan rumah pada separuh masa, hasrat skuad Garuda untuk bangkit pada separuh masa kedua tersentak selepas Tien Linh sekali lagi membolosi gawang Indonesia menerusi tandukan berpunca sepakan penjuru pada minit ke-47.

Keputusan 2-0 kekal sehingga wisel penamat dibunyikan, menyaksikan Vietnam terus berpeluang meraih gelaran ketiga selepas muncul juara pada 2008 dan 2018.

Sementara itu, kekalahan yang diraih skuad bimbingan Shin Tae Yong menyaksikan Indonesia terpaksa menunggu lebih lama untuk merangkul kejuaraan pertama mereka pada kejohanan dwitahunan itu selepas enam kali bergelar naib juara.

Menanti Vietnam di pentas final ialah antara Malaysia dan Thailand yang akan berentap pada satu lagi aksi separuh akhir kedua di Stadium Thammasat di wilayah Pathum Thani, malam esok.

Malaysia yang merupakan juara 2010 menundukkan Thailand 1-0 pada pertembungan separuh akhir pertama dengan pemain sayap sensasi, Mohamad Faisal Abdul Halim muncul wira skuad Harimau Malaya di Stadium Nasional di Bukit Jalil, Sabtu lepas. – BERNAMA


Ada sebab kukuh Anwar lantik Zahid jadi TPM – Penganalisis politik

CYBERJAYA: Pelantikan Presiden UMNO, Datuk Seri Ahmad Zahid Hamidi sebagai timbalan perdana menteri (TPM) menjadi kontroversi namun perlu bagi memberi kestabilan dalam pentadbiran yang diterajui Datuk Seri Anwar Ibrahim, kata penganalisis politik.

Sebelum pengumumannya semalam, rata-rata rakyat Malaysia menggesa Anwar supaya tidak melibatkan ahli politik yang mempunyai kes mahkamah dalam Kabinet Kerajaan Perpaduan termasuk Ahmad Zahid yang dibicarakan atas 47 pertuduhan penyalahgunaan, rasuah dan pengubahan wang haram.

Felo kanan di Institut Hal Ehwal Antarabangsa Singapura, Oh Ei Sun berkata, meskipun tindakan itu tidak popular, namun ia memberi motivasi kepada UMNO untuk terus menyokong Anwar buat masa ini.

“Dalam jangka pendek, tindakan Anwar akan menghalang UMNO daripada berpaling tadah. Keutamaan (Anwar) sekarang adalah untuk pentadbiran kerajaannya berterusan.

“Jadi, pelantikan Zahid sebagai TPM diharap dapat memanjangkan (kelangsungan kerajaan),” katanya seperti dilapor Malay Mail hari ini.

Selepas Pilihan Raya Umum ke-15 (PRU15), Ahmad Zahid, yang juga pengerusi Barisan Nasional (BN), secara tidak disangka-sangka mengisytiharkan sokongan gabungannya kepada Anwar untuk menjadi perdana menteri apabila beliau perlu bersaing dengan Pengerusi Perikatan Nasional (PN), Tan Sri Muhyiddin Yassin.

Tindakan Ahmad Zahid mendatangkan risiko kepada dirinya sendiri kerana perseteruan antara Pakatan Harapan (PH) dan BN sebelum ini susulan sebilangan pemimpin parti itu menolak kerjasama dengan PH, termasuk Datuk Seri Hishammuddin Hussein dan bekas Perdana Menteri, Datuk Seri Ismail Sabri Yaakob.

Di sebalik pemberontakan yang menggerunkan, Ahmad Zahid akhirnya dapat menyatukan UMNO dan BN sepenuhnya di belakang Anwar, membawa yang lain seperti Gabungan Parti Sarawak (GPS).

Ketika ditanya sama ada pelantikan itu akan menjejaskan kredibiliti kerajaan Anwar – terutamanya apabila beliau bersusah payah menegaskan “tiada rasuah” sebagai salah satu keperluan untuk bekerjasama dengan PH – Oh berkata, survival kerajaan perlu diutamakan sebelum pendiriannya.

“Kredibiliti adalah ciri jangka sederhana hingga panjang; kelangsungan hidup adalah keutamaan jangka pendek.

“Tunggu sehingga kes mahkamah itu dibicarakan,” kata Oh, sambil menambah bahawa kerajaan perpaduan nasional hanya meniti hari demi hari untuk kelangsungannya.

Author

Diyana Rahip

View all posts

View all posts